Diari Oficial de la Generalitat Valenciana


Sumari del DOGV 7116, del 23-09-2013 (2013/9162)

DECRET 128/2013, de 20 de setembre, del Consell, pel qual s'establix el currículum de les ensenyances artístiques professionals corresponents al títol de Tècnic Superior d'Arts Plàstiques i Disseny en Gràfica Publicitària, pertanyent a la família professional artística de Comunicació Gràfica i Audiovisual, en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/09/20/128**

### Versions

 16/02/2017 - Actualitat  Text inicial: 24/09/2013 - 15/02/2017 

### Dades del document

Número de DOGV
:   7116

Data del DOGV
:   23-09-2013

Secció del DOGV
:   I. DISPOSICIONS GENERALS

Número del document
:   2013/9162


Data del document
:   20-09-2013

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament professional
    * publicitat
    * programa d'ensenyament
    * legislació
    * educació artística
    * legislació escolar
    * accés a l'educació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 16.02.2017**

**Decret** **128/2013, de 20 de setembre, del Consell, pel qual s'establix el currículum de les ensenyances artístiques professionals corresponents al títol de Tècnic Superior d'Arts Plàstiques i Disseny en Gràfica Publicitària, pertanyent a la família professional artística de Comunicació Gràfica i Audiovisual, en l'àmbit de la Comunitat Valenciana.**

**[(DOGV núm. 7116 de 23.09.2013)](http://www.dogv.gva.es/datos/2013/09/23/pdf/2013_9162.pdf)****Ref.** **008741/2013**

L’Estatut d’Autonomia de la Comunitat Valenciana, aprovat per la Llei Orgànica 5/1982, d’1 de juliol, i reformat per la Llei Orgànica 1/2006, de 10 d’abril, establix en l’article 53 que és de competència exclusiva de la Generalitat la regulació i administració de l’ensenyança en tota la seua extensió, nivells i graus, modalitats i especialitats, sense perjuí del que disposen l’article 27 de la Constitució Espanyola i les lleis orgàniques que, d’acord amb l’apartat 1 de l’article 81 d’aquella, el despleguen, de les facultats que atribuïx a l’Estat el número 30 de l’apartat 1 de l’article 149 de la Constitució Espanyola, i de l’alta inspecció necessària per al seu compliment i garantia.

La Llei Orgànica 2/2006, de 3 de maig, d’Educació, en el capítol VI del títol I, referent a les ensenyances artístiques, inclou en la seua secció segona les ensenyances professionals d’Arts Plàstiques i Disseny, que s’organitzaran en cicles de formació específica, de grau mitjà i de grau superior, la finalitat de les quals és proporcionar a l’alumnat una formació artística de qualitat i garantir la qualificació dels futurs professionals de les arts plàstiques i el disseny. Els cicles formatius mencionats inclouran fases de formació pràctica en empreses, estudis i tallers.

El Reial Decret 596/2007, de 4 de maig, pel qual s’establix l’ordenació general de les ensenyances professionals d’Arts Plàstiques i Disseny, concreta els objectius d’estes ensenyances; definix els títols de Tècnic i Tècnic Superior d’Arts Plàstiques i Disseny, com el document oficial acreditatiu del nivell de formació, qualificació i competència professional específica de cada especialitat artística; establix l’estructura curricular que han de tindre les ensenyances professionals conduents als dits títols i fixa els aspectes que han de regular les ensenyances mínimes corresponents; així com també regula amb caràcter bàsic l’accés, l’admissió, l’avaluació i mobilitat, els efectes dels títols i les convalidacions i exempcions.

En eixe marc normatiu, per mitjà del Reial Decret 1431/2012, d’11 d’octubre, pel qual s’establix el títol de Tècnic Superior d’Arts Plàstiques i Disseny en Gràfica Publicitària pertanyent a la família professional artística de Comunicació Gràfica i Audiovisual i s’aproven les corresponents ensenyances mínimes, el Govern ha fixat les ensenyances mínimes d’este títol, tal com preveuen els articles 5 i 7 del Reial Decret 596/2007, de 4 de maig. A més, en el mencionat reial decret es determina, per al títol esmentat abans, la seua identificació, el perfil professional, el context professional, i aquells altres aspectes de l’ordenació acadèmica que constituïxen els aspectes bàsics que asseguren una formació comuna i garantixen la validesa dels títols en compliment del que disposa la Llei Orgànica 2/2006, de 3 de maig, d’Educació.

Així mateix, el Reial Decret 1431/2012, d’11 d’octubre, a fi de facilitar el reconeixement de crèdits entre els títols de tècnic superior i les ensenyances conduents a títols superiors d’ensenyances artístiques o títols universitaris, ha establit els crèdits europeus del Sistema Europeu de Transferència de Crèdits (d’ara en avant ECTS) mínims corresponents a cada módul formatiu, segons es definixen en el Reial Decret 1125/2003, de 5 de setembre, pel qual s’establix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional. A l’efecte de facilitar el règim de convalidacions, s’assignen 120 crèdits ECTS a la totalitat del cicle formatiu de grau superior i 66 crèdits ECTS a les ensenyances mínimes establides en el Reial Decret 1431/2012, d’11 d’octubre.

De conformitat amb l’article 6.4 de la Llei Orgànica 2/2006, de 3 de maig, d’Educació; l’article 13.1 del Reial Decret 596/2007, de 4 de maig, i l’article 2.2 del Reial Decret 1431/2012, d’11 d’octubre, correspon a les administracions educatives, en l’àmbit de les seues competències, establir el currículum corresponent al títol de Tècnic Superior d’Arts Plàstiques i Disseny en Gràfica Publicitària, pertanyent a la família professional artística de Comunicació Gràfica i Audiovisual, del qual formaran part els aspectes bàsics del currículum que constituïxen les ensenyances mínimes i el seu posterior desenrotllament.

Les ensenyances d’Arts Plàstiques i Disseny, referents de les ensenyances d’Arts Aplicades i Oficis Artístics en el nostre sistema educatiu, assumixen la transmissió de les pràctiques artístiques imprescindibles per a la renovació i millora de productes, ambients i missatges i per al creixement del patrimoni artístic. Per a aixó, estes ensenyances artístiques professionals situen la innovació tecnológica, l’apreciació artística i la sólida formació en els oficis de les arts i el disseny en el context de la dimensió estètica i creadora de la persona, qualitat determinant per al creixement patrimonial i dels valors d’identitat, d’expressió personal i de comunicació social.

La Comunitat Valenciana ha aportat importants contribucions en l’àmbit de la comunicació gràfica i audiovisual. En este sentit, l’objectiu bàsic d’este títol és atendre les actuals necessitats de formació de tècnics superiors especialistes en la realització de productes gràfics publicitaris i aplicacions vinculades a la comunicació gràfica del missatge en l’àmbit de la comunicació gràfica i audiovisual, i unir el coneixement de materials, procediments tècnics i noves tecnologies amb la cultura i la sensibilitat artística per a constituir la garantia de qualitat sol·licitada hui pels sectors productius i culturals vinculats a la creació i producció gràfica.

Els objectius, continguts i criteris d’avaluació dels móduls corresponents al currículum i la seua distribució en cursos, són els especificats en l’annex I d’este decret.

L’article 13.1 del Reial Decret 596/2007, de 4 de maig, pel qual s’establix l’ordenació general de les ensenyances professionals d’Arts Plàstiques i Disseny i l’article 2.2 del Reial Decret 1431/2012, d’11 d’octubre, pel qual s’establix el títol de Tècnic Superior d’Arts Plàstiques i Disseny en Gràfica Publicitària, avalen l’interés públic de la publicació en el DOCV del present decret, per tal que la Conselleria d’Educació, Cultura i Esport complisca les competències que li conferixen ambdós articles.

Per tot alló que s’ha exposat, el present decret es dicta en l’exercici de les competències que atribuïxen a la Comunitat Valenciana els articles 27 i 149.1.30a de la Constitució Espanyola, i l’article 53 de l’Estatut d’Autonomia de la Comunitat Valenciana, a proposta de la consellera d’Educació, Cultura i Esport, fent ús de les atribucions que li conferix el Decret 19/2012, de 7 de desembre, del president de la Generalitat, que determina les conselleries en què s’organitza l’Administració de la Generalitat, de conformitat amb esta, consultats els agents socials, amb el dictamen previ del Consell Escolar de la Comunitat Valenciana, conforme amb el Consell Jurídic Consultiu de la Comunitat Valenciana, d’acord amb el que establix l’article 43 de la Llei 5/1983, de 30 de desembre, del Consell, i amb la deliberació prèvia del Consell, en la reunió del dia 20 de setembre de 2013,

 

DECRETE

 

CAPÍTOL I. Disposicions preliminars

 

**Article 1. Objecte i àmbit d****’****aplicació**

1. Este decret té per objecte establir el currículum de les ensenyances artístiques professionals d’Arts Plàstiques i Disseny corresponents al títol de Tècnic Superior d’Arts Plàstiques i Disseny en Gràfica Publicitària, pertanyent a la família professional artística de Comunicació Gràfica i Audiovisual, en l’àmbit de la Comunitat Valenciana, del qual formen part els aspectes bàsics del currículum que constituïx les ensenyances mínimes establides segons el Reial Decret 1432/2012, d’11 d’octubre.

2. Als efectes del que disposa este decret, s’entén per currículum el conjunt d’objectius, continguts, mètodes pedagógics i criteris d’avaluació del cicle formatiu corresponent al dit títol.

3. Este decret serà aplicable en els centres docents públics i privats de la Comunitat Valenciana que impartisquen les ensenyances regulades en este.

 

**Article 2. Objectius, organització, estructura i desenrotllament del currículum**

1. El perfil professional, el context professional, els objectius generals del cicle formatiu, el desenrotllament curricular dels móduls formatius quant als objectius específics, continguts i criteris d’avaluació de cada módul formatiu i la distribució horària dels móduls que el componen són els que s’establixen en l’annex I d’este decret.

2. Els centres que impartisquen les ensenyances regulades en este decret desenrotllaran i completaran el currículum establit en este, per mitjà de la posada en pràctica del seu projecte educatiu i la implementació de programacions didàctiques que prenguen en consideració les característiques del context social i cultural, les necessitats de l’alumnat, amb especial atenció a les necessitats dels qui presenten una discapacitat, i les possibilitats formatives de l’entorn. La concreció del currículum que realitze el centre, una vegada fixada i aprovada pel claustre, serà incorporada al projecte educatiu del centre.

3. Els centres docents podran oferir, amb l’autorització prèvia de la conselleria competent en matèria d’educació, una part dels móduls formatius en una llengua estrangera, sense que aixó supose cap modificació dels aspectes bàsics del currículum regulat en el corresponent títol i pel present decret.

 

**Article 3. Centres i projectes educatius**

1. Els centres que, degudament autoritzats, impartisquen les ensenyances conduents al títol de Tècnic Superior en Gràfica Publicitària, a més de complir alló que preceptua l’Article anterior respecte al seu projecte educatiu, hauran de considerar l’entorn territorial, social, cultural i especialment economicolaboral de la Comunitat Valenciana per a proposar i fomentar les ensenyances artístiques professionals de la família professional artística de Comunicació Gràfica i Audiovisual en els seus respectius projectes educatius.

2. Les propostes pedagógiques que realitzen els centres vetlaran especialment per la seua adaptació al context laboral, i hauran de considerar els aspectes següents:

a) Les activitats formatives hauran d’emprar recursos i metodologies relacionades amb el futur exercici professional de l’alumnat.

b) S’establirà un catàleg d’empreses, estudis i tallers que oferisquen a l’alumnat oportunitats interessants de formació, aprenentatge i perspectives laborals.

c) Es traslladarà la realitat de l’empresa al centre educatiu per mitjà d’iniciatives com l’organització de visites, la participació de professionals especialistes de l’àmbit de la comunicació gràfica i audiovisual en la formació de l’alumnat, l’organització de xarrades informatives i la creació de beques o premis promoguts per les cambres de comerç, fundacions vinculades al sector productiu gràfic i audiovisual, o per iniciativa de les empreses, estudis o tallers relacionats amb el context social més próxim o vinculat al centre educatiu.

3. Així mateix, els centres docents que impartisquen estes ensenyances fomentaran, a través del seu desenrotllament curricular, la iniciativa emprenedora, així com el coneixement de l’entorn productiu del sector gràfic i audiovisual i el seu àmbit legislatiu.

4. Els centres docents que impartisquen cicles formatius d’arts plàstiques i disseny de grau superior, en compliment de les exigències que l’educació superior suposa per a estes ensenyances, promouran la participació en programes europeus o projectes de caràcter internacional que contribuïsquen, entre altres, a la millora de les competències lingüístiques i professionals que permeten a l’alumnat una projecció exterior amb garanties.

5. Aquells centres que impartisquen les ensenyances regulades en el present decret podran incorporar-se a la xarxa de centres de Formació Professional i establir vincles o associacions amb els centres integrats de Formació Professional de la Comunitat Valenciana, o bé amb altres centres docents que oferisquen ensenyances semblants, amb la finalitat de coordinar les ofertes formatives en benefici de l’interés dels destinataris i de l’eficiència dels recursos.

6. La conselleria competent en matèria d’educació podrà formalitzar convenis i acords de col·laboració amb les institucions i entitats que treballen en àmbits relacionats amb les ensenyances regulades en este decret, de manera que les escoles d’art puguen proporcionar l’assessorament i l’ajuda tècnica als professionals, empreses i entitats del sector.

7. Els centres educatius podran col·laborar, si és el cas, amb la conselleria competent en matèria de qualificacions professionals en l’avaluació i acreditació de competències professionals adquirides per mitjà de l’experiència laboral i altres aprenentatges no formals.

 

**Article 4. Oferta formativa**

1. A més de l’oferta del cicle formatiu d’Arts Plàstiques i Disseny a què es referix este decret, els centres que impartisquen estes ensenyances de la família de Comunicació Gràfica i Audiovisual també podran organitzar, desenrotllar i impartir cursos d’especialització vinculats a estes, amb l’autorització prèvia de la conselleria competent en matèria d’educació.

2. Els cursos d’especialització autoritzats tindran com a objectiu principal promoure l’aprenentatge permanent i la formació al llarg de la vida. Així mateix, hauran de contribuir a atendre el necessari aprofundiment en determinades activitats professionals i a donar una resposta formativa immediata davant de l’aparició de noves qualificacions professionals.

3. Els cursos d’especialització, amb caràcter general, tindran una estructura, característiques curriculars i organització semblants als cicles formatius. Estos podran oferir-se en modalitats formatives que permeten compatibilitzar la formació al llarg de la vida amb l’exercici professional.

4. Les propostes de cursos d’especialització que formulen els centres docents per a la seua autorització hauran d’incloure accions formatives vinculades al sector gràfic i audiovisual, i en la mesura que siga possible seran accions formatives amb projecció de futur.

5. L’autorització dels cursos d’especialització corresponents per la conselleria competent en matèria d’educació requerirà com a condició bàsica l’existència de professorat qualificat per a la seua impartició i que hi haja disponibilitat en la planificació docent del professorat del centre.

6. Els cursos autoritzats seran objecte d’un certificat acreditatiu, expedit pel centre docent on es realitzen, per als qui els superen, en el qual constaran la duració en hores, així com l’equivalència en crèdits. Este certificat podrà tindre, si és el cas, valor en el Sistema Nacional de Qualificacions i Formació Professional.

7. Els centres que impartisquen les ensenyances regulades en este decret podran oferir una segona llengua estrangera, a manera de formació complementària, amb un límit de fins a 3 hores setmanals. La formació s’adequarà al perfil professional del cicle formatiu.

8. L’oferta de la formació complementària de segona llengua estrangera haurà de comptar amb autorització expressa de la conselleria competent en matèria d’educació. L’autorització estarà condicionada a la disponibilitat horària del professorat en el centre.

9. Esta formació no constarà en els documents oficials d’avaluació, si bé el centre docent expedirà un certificat acreditatiu per a l’alumnat que supere els objectius establits per a la formació. En els certificats es farà constar la duració en hores, així com la seua equivalència en crèdits.

10. Els centres docents podran oferir, amb l’autorització prèvia de la conselleria competent en matèria d’educació, cursos de preparació per a les proves d’accés als cicles formatius d’arts plàstiques i disseny, sempre que hi haja disponibilitat en la planificació docent del professorat del centre.

 

**Article 5. Informació i orientació professional**

1. Tots els centres que oferisquen estes ensenyances informaran l’alumnat sobre les possibilitats de formació i reconeixement de competències professionals que hi hagen en l’entorn local, regional, nacional i europeu, partint de les seues necessitats i interessos, i tenint en compte l’itinerari personal apropiat a cada alumne i alumna.

2. La conselleria competent en matèria d’educació establirà les condicions perquè els centres docents puguen disposar d’un responsable d’orientació laboral, que estarà especialitzat en les funcions indicades en l’apartat anterior. Esta labor serà realitzada preferentment per professorat amb destí definitiu en el centre.

 

CAPÍTOL II. Accés a les ensenyances

 

**Article 6. Requisits generals d****’****accés a les ensenyances**

1. Per a accedir a les ensenyances regulades en el present decret serà necessari estar en possessió del títol de Batxiller, o d’un títol declarat equivalent. A estos efectes, i de conformitat amb la disposició addicional quarta del Reial Decret 596/2007, de 4 de maig, es podrà accedir a les dites ensenyances amb les titulacions següents:

a) Títol de Tècnic Superior d’Arts Plàstiques i Disseny.

b) Títol de Graduat en Arts Aplicades i Oficis Artístics corresponent al pla d’estudis de 1963 o del pla experimental.

c) Títol de Tècnic Especialista o de Tècnic Superior, de les ensenyances de Formació Professional.

d) Haver superat altres estudis declarats equivalents als efectes acadèmics amb algun dels anteriors.

e) Estar en possessió d’una titulació universitària o equivalent.

2. A més dels requisits acadèmics arreplegats en l’apartat anterior, s’haurà de superar una prova específica d’accés que permeta demostrar les aptituds i els coneixements artístics necessaris per a cursar amb aprofitament les ensenyances.

 

**Article 7. Accés sense requisits acadèmics**

1. Segons el que establix l’article 52.3 de la Llei Orgànica 2/2006, de 3 de maig, d’Educació, i l’article 16 del Reial Decret 596/2007, de 4 de maig, podran accedir a estes ensenyances aquells aspirants que, no tenint els requisits acadèmics, superen una prova d’accés.

2. En la prova d’accés, l’alumnat haurà d’acreditar la maduresa en relació amb els objectius del Batxillerat i les aptituds necessàries indicades en l’article 6.2 del present decret. L’alumnat podrà presentar-se a la prova d’accés si té com a mínim 19 anys complits l’any de realització de la proa, o 18 anys en el cas que acrediten estar en possessió d’un títol de tècnic relacionat amb aquell a què es desitja accedir. A estos efectes, s’entendran com a títols relacionats aquells que pertanguen a la mateixa família professional artística.

3. La prova d’accés per a l’alumnat que no tinga els requisits acadèmics constarà de dos parts, una part general i una altra específica. La part general avaluarà els coneixements i les capacitats bàsiques de les matèries comunes del Batxillerat, i la part específica tindrà com a finalitat valorar les aptituds i els coneixements artístics necessaris per a cursar amb aprofitament les ensenyances del títol que es desitja cursar.

 

**Article 8. Organització i regulació de la prova per a l****’****accés sense requisits acadèmics**

1. La conselleria competent en matèria d’educació convocarà, amb caràcter anual, les proves d’accés als cicles formatius d’Arts Plàstiques i Disseny, per mitjà de la publicació de la convocatória en el Diari Oficial de la Comunitat Valenciana.

2. La prova d’accés es realitzarà en el centre on l’alumnat desitge iniciar els estudis d’Arts Plàstiques i Disseny, sense perjuí que la conselleria competent en matèria d’educació puga habilitar altres centres docents per a la realització de la prova.

3. L’estructura de la part general de la prova d’accés al cicle formatiu de grau superior conduent al títol de Tècnic Superior d’Arts Plàstiques i Disseny en Gràfica Publicitària, que hauran de superar els alumnes i les alumnes que no estiguen en possessió dels requisits acadèmics corresponents, serà la següent:

a) Primer exercici. Desenrotllament per escrit d’un comentari de text i contestació de qüestions que es formulen a l’alumnat a partir del text.

En este exercici es valorarà la competència lingüística de l’alumnat en relació amb el currículum de Batxillerat.

Segon exercici. Qüestions relatives a les matèries comunes, d’àmbit no lingüístic, própies del currículum del Batxillerat.

b) En este exercici es valorarà la consecució dels objectius del Batxillerat, quant a les matèries comunes no lingüístiques, així com el grau de maduresa de l’aspirant quant a la correcta comprensió de conceptes, la utilització del llenguatge i la capacitat d’anàlisi i síntesi.

4. La part específica de la prova d’accés al cicle formatiu de grau superior conduent al títol de tècnic superior d’Arts Plàstiques i Disseny en Gràfica Publicitària tindrà l’estructura següent:

a) Primer exercici. Qüestions relatives a história de l’art, a partir d’un text escrit i/o la documentació gràfica o audiovisual que es facilite a l’alumnat. En este exercici es valorarà el nivell de coneixements artístics i la sensibilitat davant de les creacions artístiques i funcionals, així com la maduresa del criteri estètic.

b) Segon exercici. Realització de diversos esbossos sobre un tema proposat, i realització posterior d’un dels esbossos a color.

En este exercici es valoraran les aptituds com la sensibilitat artística, la creativitat, la capacitat compositiva i comunicativa i el sentit de la funcionalitat.

c) Tercer exercici. A partir d’un dels esbossos realitzats en l’exercici anterior, s’executarà una pràctica adaptada a la realitat material del cicle formatiu regulat en el present decret.

En este exercici es valoraran les aptituds següents: la destresa específica, les capacitats d’observació, expressivitat, percepció i composició formal.

5. Les qualificacions de cada exercici i de cada part de la prova d’accés s’expressaran en termes numèrics, i per a aixó s’utilitzarà l’escala de zero a deu amb dos decimals, i serà necessari obtindre una qualificació igual o superior a cinc per a la superació de cada part o exercici. La qualificació final de cada part de la prova serà la mitjana aritmètica de les qualificacions obtingudes en els seus diferents exercicis, sempre que hagen sigut superats en la seua totalitat. Al seu torn, la qualificació de la prova d’accés per a l’alumnat que accedix sense requisits acadèmics serà la mitjana aritmètica de la qualificació de la part general i de la part específica.

6. Segons el que disposa l’article 17.3 del Reial Decret 596/2007, de 4 de maig, les proves d’accés a les ensenyances professionals d’arts plàstiques i disseny de grau mitjà i de grau superior tindran validesa en tot el territori nacional.

7. La superació de la part general de la prova d’accés tindrà efectes i validesa per a posteriors convocatóries. No obstant aixó, la part específica de la prova d’accés tindrà validesa únicament per a accedir en el curs acadèmic per al qual es realitze la dita prova.

8. Podran quedar exempts de realitzar la part general de la prova els qui hagen superat la prova d’accés a la universitat per a majors de 25 anys, i així ho sol·liciten.

9. Estaran exempts de realitzar la part específica els qui acrediten una experiència laboral mínima d’un any en l’àmbit de la comunicació gràfica i audiovisual, en llocs de treball relacionats directament amb les competències professionals del cicle formatiu a què desitgen accedir. Esta experiència laboral s’acreditarà a través d’un certificat de l’empresa on s’haja adquirit l’experiència laboral, on conste expressament la duració del contracte, l’activitat exercida i el període de temps en què s’ha realitzat la dita activitat. En el cas de treballadors per compte propi, s’acreditarà per mitjà d’un certificat d’alta en el cens d’obligats tributaris. En ambdós casos, també s’haurà d’aportar un certificat de vida laboral.

 

**Article 9. Prova específica d****’****accés per a aspirants amb requisits acadèmics i exempcions**

1. Els qui estiguen en possessió dels requisits acadèmics d’accés a què es referix l’article 6 del present decret, hauran de superar, a més, una prova específica d’accés per a poder matricular-se en les respectives ensenyances.

2. La conselleria competent en matèria d’educació convocarà, amb caràcter anual, les proves específiques d’accés als cicles formatius d’Arts Plàstiques i Disseny per als qui estiguen en possessió dels requisits acadèmics corresponents, per mitjà de la publicació de la convocatória en el Diari Oficial de la Comunitat Valenciana.

3. La prova d’accés es realitzarà en el centre on l’alumnat desitge iniciar els seus estudis d’Arts Plàstiques i Disseny, sense perjuí que la conselleria competent en matèria d’educació puga habilitar altres centres docents per a la realització de la prova.

4. La prova específica d’accés al cicle formatiu de grau superior conduent al títol de Tècnic Superior d’Arts Plàstiques i Disseny en Gràfica Publicitària tindrà l’estructura que es definix en l’Article 8.4 d’este decret.

5. Les qualificacions de cada exercici de la prova específica d’accés s’expressaran en termes numèrics, i per a aixó s’utilitzarà l’escala de zero a deu amb dos decimals, sent necessari obtindre una qualificació igual o superior a cinc per a la superació de cada exercici. La qualificació final de la prova serà la mitjana aritmètica de les qualificacions obtingudes en els seus diferents exercicis, sempre que hagen sigut superats en la seua totalitat.

6. La superació de la prova específica d’accés tindrà validesa únicament per a accedir en el curs acadèmic per al qual es realitze la dita prova.

7. Estaran exempts de realitzar la prova específica d’accés els qui acrediten estar en possessió d’algun dels requisits següents:

a) Títol de Tècnic Superior d’Arts Plàstiques i Disseny d’una família professional relacionada amb les ensenyances que es vagen a cursar, o títol declarat equivalent.

b) Títol de Batxiller, modalitat d’Arts, o títol de Batxillerat Artístic Experimental.

c) Títol superior d’Arts Plàstiques i Títol superior de Disseny, en les seues diferents especialitats, o títols declarats equivalents.

d) Títol superior de Conservació i Restauració de Béns Culturals, en les seues diferents especialitats.

e) Llicenciatura en Belles Arts.

f) Arquitectura.

g) Enginyeria tècnica en Disseny Industrial.

8. També estaran exempts de realitzar la prova específica d’accés els qui acrediten una experiència laboral mínima d’un any en l’àmbit de la comunicació gràfica i audiovisual, en llocs de treball relacionats directament amb les competències professionals del cicle formatiu a què desitgen accedir. Esta experiència laboral s’acreditarà a través d’un certificat de l’empresa on s’haja adquirit l’experiència laboral, on conste expressament la duració del contracte, l’activitat exercida i el període de temps en què s’ha realitzat la dita activitat. En el cas de treballadors per compte propi, s’acreditarà per mitjà d’un certificat d’alta en el cens d’obligats tributaris. En ambdós casos, també s’haurà d’aportar un certificat de vida laboral.

 

**Article 10. Places vacants i admissió d****’****alumnat**

1. L’accés a les ensenyances d’Arts Plàstiques i Disseny es realitzarà basant-se en els principis d’igualtat, mèrit i capacitat.

2. Per a l’adjudicació de les places oferides pels centres, caldrà ajustar-se a la qualificació d’accés obtinguda, que es computarà de la manera següent per a cada una de les tres vies alternatives d’accés següents:

a) Accés sense requisits acadèmics.

La qualificació d’accés serà l’obtinguda en la prova d’accés. En cas d’haver obtingut l’exempció en la part general o en la part específica, la qualificació d’accés serà la nota obtinguda en la part realitzada en la prova d’accés.

b) Accés amb requisits acadèmics i prova específica.

La qualificació d’accés serà l’obtinguda en la prova específica d’accés.

c) Accés directe.

Accediran per esta via les persones que estiguen en possessió dels requisits acadèmics i estiguen exemptes de la realització de la prova específica d’accés. La qualificació d’accés serà la nota mitjana del títol acreditatiu del compliment dels requisits acadèmics.

Les qualificacions a l’efecte d’accés a estes ensenyances s’expressaran en termes numèrics, en una escala de zero a deu amb dos decimals.

En cas de produir-se empats, es resoldrà segons la prelació següent:

1r. Candidat en situació de desocupació de llarga duració.

2n. Candidat de major edat.

3. L’admissió de l’alumnat en els cicles formatius de les ensenyances professionals d’Arts Plàstiques i Disseny es realitzarà d’acord amb els percentatges de reserva establits per a cada via d’accés i la disponibilitat de places que oferisquen els centres per a cada curs acadèmic.

4. En les convocatóries de proves d’accés, la conselleria competent en matèria d’educació determinarà els percentatges de reserva de places per als qui accedisquen per les vies d’accés sense requisits acadèmics i d’accés directe, havent de garantir, almenys, una reserva del 20 per cent de les places disponibles per a cada una d’estes. En cas d’existir places vacants en alguna quota de reserva de places, estes incrementaran el nombre de places de les quotes restants en els termes que indique la conselleria competent en matèria d’educació en la convocatória corresponent.

 

CAPÍTOL III. Ordenació general de les ensenyances

 

**Article 11. Organització dels móduls i distribució horària**

Els móduls d’este cicle formatiu s’organitzen en dos cursos acadèmics. La distribució de móduls en cada un dels dos cursos, la duració, l’assignació horària setmanal i l’assignació de crèdits ECTS corresponent, es concreta en l’annex I.

 

**Article 12. Módul de projecte integrat**

1. Les ensenyances conduents al títol de Tècnic Superior d’Arts Plàstiques i Disseny en Gràfica Publicitària disposa d’un módul de projecte integrat. El módul de projecte integrat en els cicles formatius de grau superior, té per objecte que els alumnes i les alumnes siguen capaços d’integrar, aplicar i valorar els coneixements, destreses i capacitats específics del camp professional de l’especialitat a través de la formalització i realització d’un projecte, adequat al nivell acadèmic cursat, que evidencie rigor tècnic, cultura plàstica, expressió artística i sensibilitat estètica i possibilitat de realització i viabilitat.

En tot cas, serà necessària l’avaluació positiva de tots els móduls restants abans de procedir a avaluar el módul de projecte integrat.

2. El módul de projecte integrat comptarà amb una tutoria individualitzada del professorat.

3. Les característiques generals del módul de projecte integrat del cicle formatiu de grau superior d’Arts Plàstiques i Disseny en Gràfica Publicitària s’arrepleguen en l’annex II d’este decret, sense perjuí del que establix l’article 2.1 en el fet que els objectius específics, els continguts i els criteris d’avaluació d’este módul són els que figuren en l’annex I.

 

**Article 13. Fase de formació pràctica en empreses, estudis i tallers**

1. La fase de formació pràctica en empreses, estudis i tallers tindrà com a finalitat bàsica l’adquisició per part de l’alumnat d’una correcta maduresa professional. Així mateix, permetrà avaluar i verificar la competència de l’alumnat en situacions reals de treball i afavorir la seua inserció laboral. Per a aixó, les escoles fomentaran la col·laboració amb les empreses, els estudis, els tallers i altres entitats de l’àmbit local, regional i inclús autonómic. Esta fase de formació pràctica, en situació real de treball, no tindrà caràcter laboral i formarà part del currículum del cicle formatiu corresponent.

2. Per a les ensenyances conduents al títol de Tècnic Superior d’Arts Plàstiques i Disseny en Gràfica Publicitària, la duració i el desenrotllament de la fase de formació pràctica s’especifica en l’annex I. Esta formació en cap cas tindrà caràcter laboral.

3. Amb caràcter general, l’alumnat realitzarà esta fase durant el tercer trimestre del segon curs acadèmic del cicle formatiu, i una vegada l’alumnat haja aconseguit l’avaluació positiva en tots els móduls, a excepció del módul de projecte integrat.

Amb caràcter general, s’establix un segon període anual que es desenrotllarà en el primer trimestre del curs acadèmic següent al que s’ha realitzat el primer període anual.

4. En l’última sessió d’avaluació prèvia a la realització de la fase de formació pràctica en empreses, estudis i tallers, l’equip docent, a la vista del grau d’aprenentatge de cada alumne i alumna, realitzarà la proposta per a l’inici de la fase de formació pràctica per part de l’alumnat. Pel que fa a la regulació de la fase de formació pràctica en empreses, estudis i tallers, caldrà ajustar-se al que disposa la normativa vigent que se li aplique.

5. El seguiment de la formació pràctica correspondrà al tutor o tutora de pràctiques que designe la direcció del centre, en col·laboració amb la persona responsable que designe el corresponent centre de treball. L’avaluació serà realitzada per tot l’equip docent, que prendrà en consideració el grau de compliment dels objectius i la valoració realitzada pel centre de treball per mitjà dels instruments i documents que determine la conselleria competent en matèria d’educació.

6. Si un alumne o alumna no supera la fase de formació pràctica en una primera convocatória, haurà de realitzar novament la dita formació, si bé ho farà en un centre de treball distint.

7. Podran sol·licitar davant de la conselleria competent en matèria d’educació l’exempció de la fase de formació pràctica en empreses, estudis o tallers, per experiència laboral en un camp professional directament relacionat amb el cicle formatiu, els qui acrediten una experiència laboral mínima d’un any, a temps complet o a temps parcial, en l’àmbit de la comunicació gràfica i audiovisual, en llocs de treball relacionats directament amb les competències professionals del cicle formatiu que es pretén cursar.

Esta experiència laboral s’acreditarà a través d’un certificat de l’empresa on s’haja adquirit l’experiència laboral, on conste expressament la duració del contracte, l’activitat exercida i el període de temps en què s’ha realitzat la dita activitat. En el cas de treballadors per compte propi, s’acreditarà per mitjà d’un certificat d’alta en el cens d’obligats tributaris. En ambdós casos, també s’haurà d’aportar un certificat de vida laboral.

Per a l’alumnat que obtinga l’exempció, en l’expedient acadèmic s’omplirà l’expressió «Exempt/a».

 

**Article 14. Avaluació**

1. L’avaluació serà contínua i tant els criteris com els procediments d’avaluació aplicats pel professorat tindran en compte el progrés i la maduresa acadèmica de l’alumnat en relació amb les competències professionals característiques del títol, que constituïxen la referència per a definir els objectius generals del cicle formatiu, amb els objectius específics de cada módul i amb els criteris d’avaluació de tots i cada un dels móduls.

2. L’aplicació del procés d’avaluació contínua de l’alumnat requerirà l’assistència regular a les classes i activitats programades. A este efecte, els centres docents establiran el nombre màxim de faltes d’assistència, de conformitat amb l’article 33 del Decret 39/2008, de 4 d’abril, del Consell, sobre la convivència en els centres docents no universitaris sostinguts amb fons públics i sobre els drets i deures de l’alumnat, pares, mares, tutors o tutores, professorat i personal d’administració i servicis.

3. L’avaluació també es realitzarà de forma diferenciada per móduls, prenent com a referència els objectius específics de cada módul expressats en termes de capacitats, destreses i competències, i els respectius criteris d’avaluació de cada un dels móduls.

4. Els resultats de l’avaluació final de cada módul s’expressaran d’acord amb una escala numèrica de 0 a 10. Es consideraran positives les qualificacions iguals o superiors a 5 i negatives les restants. Per a la fase de formació pràctica en empreses, estudis i tallers, els resultats de l’avaluació s’expressaran en termes «d’apte/no apte».

5. L’equip docent del grup, actuant de forma col·legiada, i presidit pel tutor o tutora, es reunirà periódicament en sessions d’avaluació i qualificació, d’acord amb el que s’establisca en la concreció curricular inclosa en el projecte educatiu del centre. En l’avaluació de la formació pràctica en empreses, estudis i tallers col·laborarà el responsable de la formació de l’alumnat, designat pel corresponent centre de treball durant el seu període d’estada en este. De cada una de les sessions d’avaluació s’alçarà la corresponent acta, en la qual constarà la relació del professorat assistent, un resum dels assumptes tractats i els acords adoptats, així com la informació que es transmetrà a l’alumnat, o bé als seus pares, mares o tutors legals si es tracta d’alumnat menor d’edat.

6. Les sessions d’avaluació tindran com a finalitat coordinar el professorat dels distints móduls i valorar el progrés de l’alumnat quant a l’obtenció dels objectius generals del cicle formatiu d’Arts Plàstiques i Disseny corresponent i dels objectius específics dels móduls.

7. En el primer curs, s’hauran de realitzar, almenys, una sessió d’avaluació inicial, abans de la finalització del mes d’octubre; i dos sessions d’avaluació a la finalització del primer trimestre i del segon trimestre, respectivament, on es qualificaran els móduls formatius per a valorar el progrés de l’alumnat fins a eixe moment. A més, es realitzaran dos avaluacions finals, una ordinària i una altra extraordinària.

8. En el segon curs, es realitzaran, almenys, dos sessions d’avaluació a la finalització del primer trimestre i del segon trimestre, respectivament, on es qualificaran els móduls formatius per a valorar el progrés de l’alumnat fins a eixe moment; una sessió d’avaluació final ordinària després de la finalització del període lectiu i prèvia a la realització de la fase de formació pràctica en empreses, estudis i tallers, i una sessió d’avaluació final extraordinària. Així mateix, els centres realitzaran sessions d’avaluació després de la conclusió de cada període habilitat per a dur a terme la fase de formació pràctica en empreses, estudis i tallers, on avaluaran, en primer lloc, el módul de projecte integrat i a continuació, si és procedent, la fase de formació pràctica.

9. Els móduls formatius de la mateixa denominació en primer i segon curs, de les ensenyances regulades en este decret, tindran caràcter progressiu. A este efecte, els móduls formatius de segon curs seran considerats incompatibles als efectes d’avaluació, en el cas que prèviament no s’haja superat el de primer curs amb la mateixa denominació.

10. El módul de projecte integrat tindrà la consideració d’incompatible als efectes d’avaluació fins que es produïsca la superació de tots els móduls restants.

 

**Article 15. Promoció i titulació**

1. L’alumnat podrà promocionar del primer al segon curs del cicle formatiu corresponent quan haja obtingut avaluació positiva en móduls la càrrega lectiva dels quals sume, almenys, el 75% del primer curs.

2. La superació del cicle formatiu d’Arts Plàstiques i Disseny per part de l’alumne o alumna requerirà l’avaluació positiva de tots els móduls que el componen, així com l’obtenció de la qualificació d’«apte» en la fase de formació pràctica en empreses, estudis i tallers.

3. Una vegada superat el cicle formatiu, calcularà la seua nota mitjana final, que serà la mitjana aritmètica de les notes mitjanes ponderades dels distints móduls que el componen, expressada amb dos decimals. La nota mitjana ponderada de cada módul es computarà multiplicant el nombre de crèdits del módul per la qualificació final obtinguda en este, i dividint el resultat entre el nombre total de crèdits cursats.

No es computarà la fase de formació pràctica en empreses, estudis i tallers als efectes del càlcul de la nota mitjana final del cicle formatiu, ni tampoc aquells móduls que hagen sigut objecte de convalidació i/o exempció.

 

**Article 16. Convocatóries i permanència**

1. L’alumnat disposarà d’un nombre màxim de quatre convocatóries per a la superació de cada módul. Per a la superació de la fase de formació pràctica en empreses, estudis i tallers, el nombre màxim de convocatóries serà de dos.

2. Tindran consideració de convocatóries aquelles avaluacions finals en què l’alumnat siga qualificat, de tal manera que, amb caràcter general, l’alumnat disposarà de dos convocatóries en cada curs acadèmic. Si un alumne o alumna no es presenta a una prova d’avaluació final, obtindrà una qualificació de zero punts i la convocatória corresponent serà computada als efectes de permanència en les ensenyances.

3. Amb caràcter excepcional, l’alumnat que no supere algun módul després d’haver esgotat el nombre màxim de quatre convocatóries per a la seua superació, podrà sol·licitar davant de la conselleria competent en matèria d’educació una convocatória extraordinària, sempre que acredite documentalment que hi ha motius de malaltia, discapacitat, o altres que impedisquen el normal desenrotllament dels estudis, com les establides en la Llei Orgànica 1/2004, de 28 de desembre, de Mesures de Protecció Integral contra la Violència de Gènere. Esta mesura excepcional no serà aplicable a la fase de formació pràctica en empreses, estudis i tallers.

4. L’alumnat podrà sol·licitar l’anul·lació de la seua matrícula amb la sol·licitud prèvia per escrit davant de la direcció del centre docent, per a la seua resolució, amb anterioritat a la segona avaluació trimestral, o en el cas que l’alumnat només es trobe matriculat en la fase de formació pràctica en empreses, estudis i tallers, amb anterioritat a l’inici d’esta. L’anul·lació de la matrícula de l’alumnat suposarà la pèrdua dels drets d’assistència a classe i avaluació, i en cap cas implicarà la devolució de les taxes de matrícula. En conseqüència, per a eixe curs acadèmic, qualsevol qualificació o avaluació prèvia de l’alumnat perdrà la seua validesa i les convocatóries del dit curs no computaran quant a la permanència en l’etapa.

5. L’alumnat podrà sol·licitar la renúncia a la convocatória d’avaluació final d’un o més móduls i/o de la fase de formació pràctica en empreses, estudis i tallers, sense que esta mesura implique l’anul·lació de la seua matrícula, i amb la finalitat que la convocatória corresponent no li siga computada als efectes de permanència en l’etapa. La renúncia a les convocatóries d’avaluació final ordinària s’haurà de realitzar abans de finalitzar el mes de març; i en el cas de l’avaluació final extraordinària, abans de finalitzar el mes de juliol. La sol·licitud de renúncia es formalitzarà per escrit davant de la direcció del centre, per a la seua resolució, i en esta caldrà al·legar circumstàncies de malaltia, discapacitat, incorporació a un lloc de treball, obligacions de tipus familiar o social, o altres circumstàncies de força major que impedisquen una dedicació normal a l’estudi. La renúncia a la convocatória es reflectirà en els documents d’avaluació amb l’expressió de «Renúncia».

 

**Article 17. Documents oficials d****’****avaluació i de mobilitat**

1. Els documents bàsics d’avaluació en estes ensenyances, tots amb caràcter oficial, són: l’expedient acadèmic personal, que s’acredita per mitjà del certificat acadèmic personal; les actes d’avaluació, i els informes d’avaluació individualitzats. En els dits documents es farà referència al títol cursat en el present decret.

2. L’expedient acadèmic personal és el document oficial d’avaluació que sintetitza tota la informació relativa al procés d’avaluació de l’alumnat. En este figuraran les dades identificatives de l’alumnat; les seues dades personals; el número d’identificació de l’alumnat; la via d’accés a les ensenyances; les dades de matrícula; els resultats d’avaluació; les mesures d’adaptació curricular, si és el cas; la nota mitjana, i les altres informacions que determine la conselleria competent en matèria d’educació.

3. El certificat acadèmic personal tindrà efectes acreditatius de la informació continguda en l’expedient acadèmic personal de l’alumnat, i serà expedit per la secretaria dels centres. Pel que fa als resultats de l’avaluació, arreplegarà el curs acadèmic; les qualificacions obtingudes en la convocatória ordinària i, si és el cas, en la convocatória extraordinària; els móduls formatius que hagen sigut objecte de convalidació i/o exempció, així com les anul·lacions de matrícula i renúncies de convocatória.

4. En les actes d’avaluació figurarà la relació nominal de tot l’alumnat matriculat en un determinat curs d’un cicle formatiu, junt amb la qualificació obtinguda en cada un dels móduls en què es troba matriculat, l’expressió de si es tracta de la convocatória ordinària o extraordinària i, si és el cas, la qualificació obtinguda en la fase de formació pràctica en empreses, estudis i tallers. Les actes d’avaluació hauran de ser firmades per tot l’equip docent.

5. Quan un alumne o alumna es trasllade a un altre centre, el tutor o tutora consignarà en un informe d’avaluació individualitzat tota aquella informació que siga necessària per a la continuïtat del procés d’aprenentatge. Este informe i el certificat acadèmic personal tindran la consideració de documents bàsics de mobilitat, ja que garantixen la mobilitat acadèmica i territorial de l’alumnat.

 

**Article 18. Correspondència amb la pràctica laboral**

1. Podran ser objecte d’exempció per la seua correspondència amb la pràctica laboral els móduls formatius detallats en l’annex VI del present decret, sempre que s’acredite, almenys, un any, a temps complet o a temps parcial, d’experiència relacionada amb els coneixements, capacitats i destreses i, si és el cas, unitats de competència própies dels dits móduls.

2. Segons el que disposa l’article 13.7 del present decret, podrà determinar-se l’exempció total o parcial de la fase de formació pràctica en empreses, estudis o tallers sempre que s’acredite una experiència laboral d’un any, com a mínim, a temps complet o a temps parcial, en un camp professional directament relacionat amb el cicle formatiu regulat en el present decret.

3. Correspondrà a la conselleria competent en matèria d’educació resoldre les exempcions a què es referixen els apartats anteriors, amb la sol·licitud prèvia de les persones interessades en els centres docents on es troben matriculades.

Esta experiència laboral s’acreditarà a través d’un certificat de l’empresa on s’haja adquirit l’experiència laboral, on conste expressament la duració del contracte, l’activitat exercida i el període de temps en què s’ha realitzat la dita activitat. En el cas de treballadors per compte propi, s’acreditarà per mitjà d’un certificat d’alta en el cens d’obligats tributaris. En ambdós casos, també s’haurà d’aportar un certificat de vida laboral.

4. Els móduls formatius que siguen objecte d’exempció figuraran en l’expedient acadèmic de l’alumnat amb l’expressió «Exempt/a». Estos móduls no seran tinguts en compte per al càlcul de la nota mitjana del cicle formatiu corresponent.

 

**Article 19. Convalidacions**

1. Seran objecte de convalidació els móduls formatius del cicle formatiu de Gràfica Publicitària regulat en este decret per móduls de cicles formatius de la família professional de Comunicació Gràfica i Audiovisual, segons el que disposa l’annex IV del present decret.

2. Seran objecte de convalidació els móduls formatius del cicle formatiu de Gràfica Publicitària regulat en el present decret per móduls de cicles formatius de la família professional de Disseny Gràfic regulats en el Reial Decret 1456/1995, d’1 de setembre, segons el que disposa l’annex V del present decret.

3. El módul professional de Formació i Orientació Laboral serà objecte de convalidació sempre que s’haja superat en un cicle formatiu d’Arts Plàstiques i Disseny.

4. El módul formatiu d’Idioma Estranger es podrà convalidar sempre que s’acredite, almenys, una de les situacions següents:

a) Haver superat el mateix módul en un cicle formatiu d’Arts Plàstiques i Disseny.

b) Acreditar un nivell de coneixement de la llengua estrangera del módul formatiu corresponent al nivell B1 del Marc Comú Europeu de Referència per a les Llengües.

5. Quant a qualsevol altre supósit de convalidació no previst en els apartats anteriors d’este article, caldrà ajustar-se al que disposa l’article 23 del Reial Decret 596/2007, de 4 de maig, pel qual s’establix l’ordenació general de les ensenyances professionals d’Arts Plàstiques i Disseny.

6. Les sol·licituds de convalidació s’hauran de presentar davant de la direcció del centre docent on es trobe matriculat l’alumnat, per a la seua resolució, amb anterioritat a la finalització del mes d’octubre. Si les sol·licituds es resolen favorablement, en els móduls objecte de convalidació figurarà l’expressió «Convalidat». Estos móduls no seran tinguts en compte per al càlcul de la nota mitjana del cicle formatiu corresponent.

 

CAPÍTOL IV. Professorat i centres

 

**Article 20. Professorat i atribució docent**

1. Les competències docents dels funcionaris pertanyents als cossos de professors per a la impartició dels móduls bàsics corresponents a les ensenyances del cicle formatiu d’Arts Plàstiques i Disseny de Gràfica Publicitària són les previstes en l’annex III del present decret.

2. El módul formatiu d’Idioma Estranger serà impartit per professorat pertanyent als cossos de catedràtics i de professors d’Ensenyança Secundària, ambdós de l’especialitat de la llengua estrangera que s’impartisca.

3. En els centres privats, els diferents móduls seran impartits pel professorat que acredite les condicions de titulació i qualificació específica establides per la normativa bàsica d’aplicació i el desenrotllament que realitze d’esta, en l’àmbit de les seues competències, la conselleria competent en matèria d’educació.

4. Els plans de formació del professorat d’ensenyances professionals d’Arts Plàstiques i Disseny que dissenye la conselleria competent en matèria d’educació inclouran activitats formatives específiques o de caràcter transversal relacionades amb l’esperit emprenedor, les tecnologies de la informació i de la comunicació, la capacitació en llengües estrangeres i tots aquells aspectes que contribuïsquen al desenrotllament curricular de les ensenyances regulades en el present decret.

5. Per a la docència de certs continguts dels móduls, així com per a la impartició de cursos específics i d’especialització els continguts dels quals no se solapen amb els establits en l’annex I d’este decret, es podrà contractar professorat especialista en actiu. La seua contractació podrà ser de tipus administratiu o com a prestació de servicis al centre i d’acord amb el que disposa el Decret 296/1997, de 2 de desembre, del Govern Valencià, pel qual es regula el règim de contractació de professors especialistes.

 

**Article 21. Requisits mínims dels centres**

Els centres d’ensenyança que impartisquen el cicle formatiu d’Arts Plàstiques i Disseny regulat en este decret hauran de complir, quant als requisits referents a denominació, instal·lacions, condicions materials, centres integrats i relació numèrica, el que preveu el Reial Decret 303/2010, de 15 de març, pel qual s’establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d’Educació, i el Reial Decret 1431/2012, d’11 d’octubre, i les normes que dicte a este efecte la conselleria competent en matèria d’educació.

 

 

DISPOSICIONS ADDICIONALS

 

**Primera. Accés a altres estudis**

1. El títol de Tècnic Superior d’Arts Plàstiques i Disseny en Gràfica Publicitària permetrà l’accés a qualsevol altre cicle formatiu de grau mitjà o superior, amb l’exempció de la prova específica en aquells casos previstos en l’article 15 del Reial Decret 596/2007, de 4 de maig, pel qual s’establix l’ordenació general de les ensenyances professionals d’Arts Plàstiques i Disseny.

2. El títol de Tècnic Superior d’Arts Plàstiques i Disseny en Gràfica Publicitària permetrà l’accés directe a les ensenyances artístiques superiors de Disseny, d’Arts Plàstiques i de Conservació i Restauració de Béns Culturals.

3. El títol de Tècnic Superior d’Arts Plàstiques i Disseny en Gràfica Publicitària permetrà l’accés als estudis universitaris, de conformitat amb el que establix el Reial Decret 1892/2008, de 14 de novembre, pel qual es regulen les condicions per a l’accés als ensenyaments universitaris oficials de grau i els procediments d’admissió a les universitats públiques espanyoles.

4. El reconeixement de crèdits entre títols pertanyents a ensenyances d’educació superior i el títol de Tècnic Superior d’Arts Plàstiques i Disseny en Gràfica Publicitària es durà a terme de conformitat amb el Reial Decret 1618/2011, de 14 de novembre, excepte en els supósits de convalidació o reconeixement entre estudis d’una mateixa ensenyança o estudis de tècnic superior d’ensenyances distintes, que es regiran per la seua normativa específica.

 

**Segona. Alumnat amb discapacitat**

La conselleria competent en matèria d’educació establirà les mesures oportunes quant a la igualtat d’oportunitats, la no-discriminació i l’accessibilitat de les persones amb discapacitat a estes ensenyances, de conformitat amb la legislació sectorial vigent sobre discapacitat.

 

**Tercera. Títols**

1. Per a l’expedició de títols acadèmics i professionals corresponents a les ensenyances regulades en este decret, caldrà ajustar-se al que disposa la normativa de la conselleria competent en matèria d’educació.

2. D’acord amb la disposició addicional segona del Reial Decret 1431/2012, d’11 d’octubre, el títol de Tècnic Superior d’Arts Plàstiques i Disseny en Gràfica Publicitària establit en el Reial Decret 1456/1995, d’1 de setembre, tindrà els mateixos efectes professionals i acadèmics que el títol de Tècnic Superior d’Arts Plàstiques i Disseny en Gràfica Publicitària establit en el present decret.

 

**Quarta. Normes supletóries**

Per a totes aquelles qüestions no regulades en el present decret o en les seues normes de desplegament, serà de caràcter supletori la normativa vigent quant a les ensenyances de Formació Professional.

 

**Quinta. Incidència en les dotacions de gasto**

La implementació i el posterior desplegament d’este decret no podrà tindre cap incidència en la dotació de tots i cada un dels capítols de gasto assignats a la conselleria competent en matèria d’educació, i en tot cas haurà de ser atés amb els mitjans personals i materials de la conselleria competent per raó de la matèria.

 

DISPOSICIÓNS TRANSITÒRIES

 

**Primera. Calendari d****’implantaci****ó** ****[1]****

1. En el curs acadèmic 2013-2014 s’implantarà el primer curs de les ensenyances que es regulen en el present decret, i en el curs acadèmic 2014-2015 les del segon curs. Paral·lelament, deixaran d’impartir-se les ensenyances a extingir, regulades pel Reial Decret 340/1998, de 6 de març, pel qual s’establix el currículum i es determina la prova d’accés als cicles formatius de grau superior d’Arts Plàstiques i Disseny de la família professional de Disseny Gràfic, de manera que en el curs 2013-2014 es deixaran d’impartir els móduls del primer curs i en el curs 2014-2015 ja no s’impartirà docència d’estes ensenyances.

2. L’alumnat que estiga cursant les ensenyances a extingir, podrà optar entre sol·licitar el reconeixement de móduls regulat en l’annex VII d’este decret per a incorporar-se a la nova ordenació del sistema educatiu, o bé finalitzar les ensenyances segons l’ordenació de les ensenyances a extingir. L’alumnat que opte per esta última alternativa, en cas de tindre algun módul pendent en el moment de l’extinció de les ensenyances corresponents al curs en què s’impartix el dit módul pendent, disposarà de dos convocatóries addicionals per a la seua superació en el curs immediatament següent, sense perjuí del que establix l’article 16 d’este decret. En cas de no superar el módul en les dites convocatóries, l’alumne o alumna haurà d’incorporar-se a la nova ordenació del sistema educatiu sol·licitant les convalidacions segons establix l’annex VII del present decret.

 

**Segona. Accés als ensenyaments** ****[2]****

Les instruccions d'accés que s'indiquen en el capítol II de la present norma quedaran derogades en el moment que es publique la normativa específica que regule, amb caràcter general, les proves d'accés als ensenyaments professionals d'Arts Plàstiques i Disseny.

 

DISPOSICIÓ DEROGATÒRIA

 

**Única. Derogació normativa**

Queden derogades totes les disposicions del mateix rang o d’un rang inferior que s’oposen al que establix el present decret.

 

DISPOSICIONS FINALS

 

**Primera. Normes de desplegament**

S’autoritza la conselleria competent en matèria d’educació, cultura i esport per a dictar les disposicions que siguen necessàries per a l’aplicació i desplegament del que disposa este decret.

 

**Segona. Entrada en vigor**

Este decret entrarà en vigor l’endemà de la publicació en el Diari Oficial de la Comunitat Valenciana.

 

 

València, 20 de setembre de 2013

 

El president de la Generalitat,

ALBERTO FABRA PART

 

La consellera d’Educació, Cultura i Esport,

MARÍA JOSÉ CATALÁ VERDET

 

 

 

ANNEX I  
 Currículum i descripció del perfil i del context professional del títol de Tècnic Superior d’Arts Plàstiques i Disseny en Gràfica Publicitària

 

 

1. Identificació del títol

1.1 Denominació: Tècnic Superior d’Arts Plàstiques i Disseny en Gràfica Publicitària

1.2 Nivell: Grau superior de les ensenyances professionals d’Arts Plàstiques i Disseny.

1.3 Duració total del cicle: dos mil hores.

1.4 Família professional artística: Comunicació Gràfica i Audiovisual

1.5 Referent europeu: CINE-5b (Classificació Internacional Normalitzada de l’Educació)

 

2. Perfil professional

2.1 Competència general:

Proposar i realitzar solucions gràfiques per a transmetre missatges publicitaris per encàrrec d’empreses, institucions o altres professionals.

Planificar el desenrotllament del projecte d’imatge publicitària des de la identificació de l’encàrrec comunicatiu, la definició dels aspectes formals i estètics, funcionals i tècnics, fins a la realització del producte gràfic acabat.

Organitzar i dur a terme les diferents fases del projecte i els corresponents controls de qualitat que garantisquen l’expressió gràfica óptima del missatge.

2.2 Competències professionals:

Dur a terme, de manera autónoma, projectes gràfics publicitaris amb el nivell de qualitat exigible professionalment.

Comunicar eficientment per mitjà de recursos gràfics idees i missatges publicitaris.

Dotar el producte gràfic publicitari dels elements persuasius, informatius i/o identificatius adequats als objectius de l’encàrrec.

Solucionar per mitjà de recursos gràfics i tipogràfics els aspectes formals i comunicatius de missatges publicitaris.

Planificar i realitzar projectes de gràfica publicitària en totes les seues fases i dur a terme els controls de qualitat corresponents per a l’obtenció d’un producte gràfic de qualitat tècnica, artística i comunicativa.

Definir els aspectes formals i funcionals del missatge publicitari en un suport gràfic.

Transmetre amb precisió la informació adequada per als processos de reproducció i realitzar el seguiment i control de qualitat corresponent fins a aconseguir un resultat imprés idoni.

Conéixer i complir la normativa que regula l’activitat professional.

 

3. Context professional

3.1 Àmbit professional:

Pot desenrotllar la seua activitat com a professional autónom, associat o contractat per compte d’altri.

Realitza, parcialment o totalment, com a professional especialista el projecte gràfic de missatges publicitaris en les distintes aplicacions de la persuasió.

Elabora propostes i projectes de gràfica publicitària per encàrrec d’empreses, estudis de disseny o institucions.

Pot desenrotllar les seues competències com a professional independent o com a realitzador dependent realitzant gràficament les idees d’altres professionals.

3.2 Sectors productius:

Pot exercir la seua professió en l’àmbit públic o privat, en empreses dedicades a la comunicació publicitària, agències, estudis de disseny, empreses i institucions d’altres sectors que així ho requerisquen.

3.3 Ocupacions i llocs de treball rellevants:

Professional qualificat per a exercir els següents llocs de treball i ocupacions: 

Realització de productes gràfics publicitaris d’empreses i institucions i seguiment i control de qualitat en la indústria gràfica.

Realització d’aplicacions vinculades a la comunicació gràfica del missatge: tanques, expositors, cartells, fullets, anuncis, marxandatge, etc., i els seus elements associats.

Realització de la preparació d’arts finals per a la seua correcta impressió, selecció de suports i acabats, anàlisi de proves de preimpressió, control de qualitat, postproducció.

Director d’art.

Creatiu.

Coordinador de realització.

Grafista expert en la selecció i l’ús de recursos tipogràfics, cal·ligràfics i retolació manual per a diferents aplicacions.

Col·laborador gràfic en equips publicitaris multidisciplinaris.

 

4. Estructura del currículum

4.1 Objectius generals del cicle formatiu:

1. Identificar les necessitats comunicatives plantejades en una proposta audiovisual i utilitzar els recursos gràfics més adequats.

2. Idear, planificar i realitzar productes de gràfica publicitària atenent els objectius comunicatius del projecte i duent a terme els controls de qualitat corresponents a fi d’optimitzar recursos.

3. Resoldre adequadament els problemes expressius, formals, funcionals i tècnics que es presenten en el procés de disseny i realització de la proposta gràfica.

4. Resoldre adequadament els problemes d’execució, organització, gestió i control del procés de producció gràfica.

5. Desenrotllar mètode, rigor i capacitat de comunicació per a la presentació i defensa d’una idea o un projecte de gràfica publicitària.

6. Interpretar l’evolució de les tendències estètiques en la imatge publicitària i valorar els condicionants simbólics, culturals i comunicatius que contribuïxen a configurar la forma idónia del missatge.

7. Valorar i integrar en la proposta gràfica els elements informatius, identificatius i persuasius adequats als objectius comunicatius del projecte.

8. Conéixer les especificacions tècniques en els processos de reproducció i saber gestionar-les per a garantir la qualitat i competitivitat del producte gràfic en el mercat.

9. Seleccionar i produir les fonts i la documentació necessària per a gestionar la realització del projecte gràfic publicitari.

10. Realitzar productes gràfics publicitaris amb el nivell qualitat comunicacional, tècnica i artística exigible en el sector professional.

11. Adaptar-se en condicions de competitivitat als canvis tecnológics i organitzatius del sector.

12. Buscar, seleccionar i utilitzar fonts d’informació i formació contínua relacionades amb l’exercici professional.

13. Comprendre i aplicar el marc legal i normatiu que regula i condiciona l’activitat professional.

14. Valorar i aplicar els principis de l’ètica professional en el desenrotllament de l’activitat professional, la seua gestió i administració.

15. Adquirir mètode i rigor en la presentació i defensa d’una idea o un projecte davant del client i/o equip de treball

16. Iniciar-se en la busca de processos creatius relacionats amb la comunicació i atendre la creativitat gràfica i comunicativa.

17. Valorar el treball com a oportunitat de busca i experimentació amb formes, suports i materials de creativitat, comunicació i expressió artística personal.

 

4.2 Distribució horària de les ensenyances

 

|  |  |  |
| --- | --- | --- |
| Estructura general | Hores lectives | Crèdits ECTS |
| Móduls impartits en el centre educatiu | 1850 | 112 |
| Fase de formació pràctica en empreses, estudis o tallers | 150 | 8 |
| Total hores d’ensenyances | 2000 | 120 |

 

4.3 Formació en el centre educatiu.

 

4.3.1 Móduls corresponents a les ensenyances

 

|  |  |  |  |  |
| --- | --- | --- | --- | --- |
| Móduls formatius | Hores lectives | Sessions/setmana | | Crèdits ECTS |
| 1.º | 2.º |
| Fonaments de la representació i l’expressió visual | 100 | 4 | - | 5 |
| Teoria de la imatge | 50 | 2 | - | 3 |
| Mitjans informàtics | 100 | 4 | - | 6 |
| Fotografia | 75 | 3 | - | 4 |
| História de la imatge publicitària | 75 | - | 3 | 4 |
| Tipografia | 150 | 3 | 3 | 7 |
| Fonaments del disseny gràfic | 100 | 4 | - | 5 |
| Teoria de la publicitat i màrqueting | 100 | - | 4 | 5 |
| Llenguatge i tecnologia audiovisual | 125 | 5 | - | 6 |
| Recursos interactius aplicats | 150 | - | 6 | 9 |
| Recursos aplicats a la fotografia publicitària | 100 | - | 4 | 6 |
| Projectes de gràfica publicitària | 425 | 8 | 9 | 29 |
| Projecte integrat | 100 | - | 4 | 12 |
| Formació i orientació laboral | 50 | 2 | - | 3 |
| Empresa i iniciativa emprenedora | 50 | - | 2 | 3 |
| Idioma estranger | 100 | 2 | 2 | 5 |
| Formació pràctica en empreses | 150 | - | - | 8 |
| Total. | 2000 | 37 | 37 | 120 |

 

 

4.3.2 Objectius, continguts i criteris d’avaluació dels móduls

 

 

FONAMENTS DE LA REPRESENTACIÓ I L’EXPRESSIÓ VISUAL

 

Objectius

1. Analitzar els elements que configuren la representació de l’espai en un suport bidimensional i les interrelacions que s’hi establixen.

2. Utilitzar adequadament els elements i les tècniques própies del llenguatge plàstic i visual en la representació gràfica d’imatges.

3. Adequar la representació gràfica als objectius comunicacionals del missatge.

4. Comprendre els fonaments i la teoria del color, la seua importància en els processos de creació artisticoplàstica i utilitzar-los de manera creativa en la representació gràfica de missatges.

5. Analitzar el color i els altres elements del llenguatge plàstic i visual presents en diferents imatges bidimensionals i tridimensionals.

6. Exercitar la capacitat d’invenció i ideació i desenrotllar la sensibilitat estètica i creativa.

 

Continguts

1. Configuració de l’espai bidimensional. Elements formals, expressius i simbólics del llenguatge plàstic i visual.

2. Forma i estructura. Elements proporcionals.

3. Forma i composició en l’expressió bidimensional.

4. Valors expressius i comunicacionals de la imatge. El discurs gràfic

5. Fonaments i teoria de la llum i el color.

6. Valors expressius i simbólics del color.

7. Interacció del color en la representació creativa.

8. Instruments, tècniques i materials.

9. El procés creatiu. Fases.

 

Criteris d’avaluació

Es valorarà la capacitat de l’alumnat per a:

1. Representar imatges d’acord amb les tècniques i els procediments expressius més idonis.

2. Analitzar, estructurar i representar l’espai compositiu d’una imatge a partir d’un plantejament previ.

3. Utilitzar adequadament la metodologia i els diversos materials i tècniques del dibuix en la representació gràfica de formes de la realitat o de la própia inventiva.

4. Explorar amb iniciativa i sensibilitat les possibilitats expressives del dibuix, del color i la composició i utilitzar-les de manera creativa en la realització d’imatges.

5. Aplicar criteris comunicacionals adequats a la imatge gràfica.

6. Utilitzar el color amb intencionalitat significativa i estètica en la representació gràfica d’idees i missatges.

7. Valorar argumentadament els aspectes formals, estètics i simbólics en una representació visual determinada.

 

 

TEORIA DE LA IMATGE

 

Objectius

1. Identificar, valorar i interpretar imatges aplicant diferents models d’anàlisi.

2. Conéixer els principis teórics de la percepció visual.

3. Interpretar els codis significatius de la imatge.

4. Identificar i valorar la funció expressiva de la imatge en el seu context.

5. Identificar i analitzar les estratègies de comunicació en la imatge.

6. Conéixer els diferents àmbits i entorns de producció de la imatge fixa i en moviment.

 

Continguts

1. La representació i els elements morfológics, dinàmics i mesurables de la imatge.

2. Identificació, anàlisi i valoració de la imatge.

3. La imatge i els seus significats. L’anàlisi de missatges i idees en les imatges.

4. Sintaxis visual.

5. La visualització de la realitat. Teories perceptives.

6. El signe: expressió i contingut. Denotació i connotació.

7. Tipus de signes. Propietats i convencions. Els signes i els seus valors significatius.

8. La comunicació visual. El procés comunicatiu.

 

Criteris d’avaluació

Es valorarà la capacitat de l’alumnat per a:

1. Identificar els elements morfológics i sintàctics d’imatges donades.

2. Analitzar imatges d’acord amb els continguts expressius del llenguatge visual utilitzat i el seu significat.

3. Identificar els codis significatius i sintàctics d’imatges donades.

4. Elaborar propostes de representació gràfica per als conceptes i principis fonamentals de la percepció visual.

5. Proposar solucions gràfiques adequades a problemes de comunicació i valorar-les argumentadament.

6. Elaborar estratègies de comunicació visual per a la transmissió d’idees i missatges propis o assignats i explicar-les argumentadament.

 

 

MITJANS INFORMÀTICS

 

Objectius

1. Analitzar l’evolució dels mitjans informàtics en la societat actual i la presència de les noves tecnologies en la realització i edició de la imatge animada.

2. Conéixer els fonaments informàtics, la relació maquinari i programari i comprendre les seues característiques i funcions.

3. Comprendre i aplicar els conceptes fonamentals de la imatge digital vectorial i la imatge de mapa de bits, el tractament de la tipografia digital, els sistemes de color i els formats adequats a cada necessitat.

4. Digitalitzar imatges, emmagatzemar-les i convertir-les a formats adequats.

5. Produir arxius digitals per a la reproducció.

6. Conéixer i utilitzar les aplicacions dels programes informàtics específics de disseny (retoc, tractament i composició d’imatges).

7. Utilitzar els mitjans informàtics com a instruments d’ideació, gestió i comunicació del propi treball.

 

Continguts

1. Evolució de la informàtica i Internet. Els mitjans informàtics en l’actualitat. La societat de la informació. Programari lliure.

2. Introducció a la informàtica. L’equip informàtic. Components interns i externs. Perifèrics d’entrada i eixida. Sistemes operatius.

3. Xarxes de computadores. Concepte de xarxa local. Computació de núvol (Cloud computing)

4. Sistemes de colors, digitalització, vectorització, OCR. Tipografia digital.

5. Comunicació entre diferents entorns. Importació i exportació d’arxius.

6. La imatge vectorial. Programari de creació. L’àrea de treball. Ferramentes de dibuix.

7. Organització d’objectes: capes, agrupaments, màscares, estils.

8. La imatge de mapa de bits. Programari de creació, tractament i gestió d’imatges de mapa de bits i fotografia digital. Ferramentes de dibuix.

9. Fotografia digital. Preparació de fitxers per a distribució i eixida.

10. Tipus d’arxius per a la distribució i eixida. Organització de la informació.

 

Criteris d’avaluació

Es valorarà la capacitat de l’alumnat per a:

1. Valorar argumentadament l’evolució tecnológica i la importància de les noves tecnologies en els processos productius, industrials i artísticament i específicament en l’exercici professional del disseny gràfic en els seus distints àmbits.

2. Identificar els components físics i lógics d’un sistema informàtic.

3. Comprendre i utilitzar adequadament els diversos tipus de formats gràfics per a aplicacions gràfiques i multimèdia i les diferents possibilitats d’organitzar la informació.

4. Utilitzar correctament els mètodes d’importació i exportació.

5. Preparar els formats, la resolució i la grandària per a treballar en aplicacions gràfiques i multimèdia.

6. Preparar arxius aptes per a la impressió

7. Diferenciar els formats d’imatge digital vectorial i de mapa de bits i comprendre les seues característiques fonamentals.

8. Emprar amb destresa les ferramentes d’il·lustració vectorial i mapes de bits.

9. Tractar i manipular imatges fent ús dels programes informàtics específics de disseny.

10. Seleccionar i utilitzar correctament els materials i equips informàtics en el desenrotllament del propi treball tant en el procés creatiu i projectual com en la comunicació.

 

 

HISTÒRIA DE LA IMATGE PUBLICITÀRIA

 

Objectius

1. Comprendre el llenguatge i les peculiaritats de la imatge gràfica i audiovisual en relació amb el fenomen publicitari.

2. Conéixer les diverses manifestacions de la comunicació gràfica i audiovisual publicitàries i la seua evolució en relació amb els conceptes estètics del context historicoartístic.

3. Assimilar l’evolució histórica, formal i tecnológica dels mitjans gràfics i de la imatge audiovisual publicitària i conéixer els principals centres de producció, autors i obres.

4. Analitzar i valorar els productes publicitaris gràfics i audiovisuals en la seua dimensió tècnica, tecnológica, artística, comunicativa i expressiva.

5. Demostrar interés i sensibilitat sobre els productes publicitaris gràfics i audiovisuals actuals.

 

Continguts

1. El fenomen publicitari i la seua relació amb la imatge. Els mitjans de comunicació i la publicitat. La imatge gràfica, la fotografia i els mitjans audiovisuals en relació amb la publicitat. Llenguatges i característiques de cada mitjà.

2. El signe, la comunicació i el llenguatge. La imatge persuasiva.

3. La imatge gràfica publicitària. Recorregut per l’evolució histórica, tècnica i estètica. Obres, tendències i autors més rellevants de la publicitat impresa.

4. La imatge audiovisual i el missatge publicitari. Recorregut per l’evolució histórica i tècnica. Obres i tendències més rellevants de la publicitat audiovisual i multimèdia.

5. Imatge publicitària i moviments artístics. El disseny gràfic publicitari.

6. La imatge publicitària en l’actualitat. Realitzacions i tendències.

 

Criteris d’avaluació

Es valorarà la capacitat de l’alumnat per a:

1. Analitzar i interpretar formalment, estilísticament i tècnicament les imatges publicitàries gràfiques i audiovisuals en relació amb el context historicoartístic en què es produïxen.

2. Identificar les imatges publicitàries més rellevants així com el valor de les aportacions i innovacions dels autors més destacats.

3. Conéixer i comprendre l’evolució de les tendències en comunicació publicitària.

4. Explicar raonadament l’evolució tècnica dels sistemes de reproducció gràfica i les seues repercussions formals en relació amb el context históric i cultural, utilitzant adequadament la terminologia específica.

5. Explicar raonadament l’evolució tecnológica i les seues conseqüències formals en relació amb el context históric i cultural, utilitzant adequadament la terminologia específica.

6. Identificar els aspectes formals i tecnológics de cada mitjà.

7. Demostrar interés i sensibilitat cap a l’evolució dels productes publicitaris al llarg de la seua história.

 

 

TEORIA DE LA PUBLICITAT I MÀRQUETING

 

Objectius

1. Comprendre el procés de comunicació, els seus elements i canals, i els principis i àmbits de la comunicació persuasiva.

2. Conéixer els objectius, els fonaments i la tipologia de la publicitat i diferenciar-la d’altres formes de comunicació persuasiva.

3. Comprendre les funcions del llenguatge i altres signes emprats en publicitat, així com l’estructura i la retórica del missatge publicitari.

4. Analitzar la metodologia de creació del missatge publicitari i aplicar-la en la definició de propostes per a supósits pràctics de l’especialitat.

5. Analitzar la presència i les formes del missatge persuasiu en els mitjans de comunicació de masses i comprendre les especificitats de la publicitat en premsa i altres mitjans gràfics.

6. Avaluar accions publicitàries en diferents mitjans en relació a les seues característiques formals i funcionals.

7. Valorar la influència de la publicitat en el comportament del consumidor i del disseny gràfic en la qualitat artística i persuasiva del missatge publicitari.

8. Definir els factors per a l’avaluació de l’eficàcia publicitària i com influïxen en el disseny del missatge

9. Conéixer la normativa bàsica que regula l’activitat publicitària i les normes d’autoregulació del sector.

10. Conéixer el procés i les tècniques d’investigació de mercats.

11. Conéixer els distints sistemes de planificació de vendes.

12. Assolir una comprensió global del sistema distributiu de l’empresa.

 

Continguts

1. El procés de la comunicació. Definició i corrents teórics. Elements, canals. La comunicació persuasiva, objectius, funcions, àmbits. Variables de la persuasió.

2. La publicitat com a forma de persuasió. Definició, objectius globals, funcions, tipologia. Els models d’actuació publicitària i la seua influència sobre el consumidor. Estils publicitaris segons el contingut, l’ús i la duració del missatge.

3. El missatge publicitari, semiologia. Dimensió lingüística i icónica. Components, característiques i formats de presentació del missatge en els diferents mitjans. Metodologia per a la creació del missatge publicitari. La imatge publicitària i el seu poder d’evocació.

4. Els mitjans de comunicació de masses i la publicitat. Particularitats del missatge publicitari i el seu format en els mitjans gràfics i audiovisuals.

5. La eficàcia publicitària. Concepte i factors per a l’avaluació.

6. Les agències de publicitat, funcions, organització i servicis que presta. Principals agències internacionals, nacionals i locals. Campanyes significatives. Festivals de publicitat.

7. La regulació normativa i les normes d’autoregulació publicitària.

8. El màrqueting: concepte, naturalesa i funcions del màrqueting. Valor de la comunicació dins del màrqueting de les empreses.

9. La investigació de mercats. Processos i tècniques.

10. El producte: concepte i tipus. Cicles de vida del producte. Etapes de desenrotllament d’un nou producte.

11. La distribució: concepte, funcions i sistemes de distribució. Els canals de distribució: majoristes i detallistes. Les noves formes de distribució comercial. Els costos.

 

Criteris d’avaluació

Es valorarà la capacitat de l’alumnat per a:

1. Explicar el procés de la comunicació i les particularitats de la comunicació persuasiva, utilitzant adequadament els conceptes i la terminologia del módul.

2. Definir adequadament la publicitat en el context de la comunicació persuasiva, els objectius, els models i les funcions de l’actuació publicitària.

3. Explicar l’estructura, les característiques i les funcions del missatge publicitari i exemplificar-los raonadament per mitjà d’accions publicitàries gràfiques i audiovisuals de l’actualitat.

4. A partir de supósits pràctics de l’especialitat, proposar accions publicitàries de qualitat artística i comunicativa aplicant la metodologia adequada i les normes de regulació del sector.

5. Analitzar peces publicitàries gràfiques i audiovisuals i valorar-les argumentadament amb relació als conceptes desenrotllats en el módul i a les particularitats del mitjà corresponent.

6. Explicar l’organització i les funcions de les agències de publicitat i la seua relació amb l’activitat professional del grafista.

 

 

TIPOGRAFIA

 

Objectius

1. Conéixer l’evolució histórica de la fotografia.

2. Valorar la dimensió comunicativa de la tipografia com a imatge de la paraula i la transmissió d’idees.

3. Estudiar els elements formals del signe tipogràfic.

4. Conéixer les característiques principals de les famílies tipogràfiques i els trets diferenciadors més significatius dels tipus.

5. Analitzar els condicionants formals d’un alfabet. El signe i l’abecedari.

6. Identificar i comprendre la disposició dels caràcters tipogràfics. La paraula i el text.

7. Elaborar representacions gràfiques utilitzant material tipogràfic.

8. Conéixer les mesures tipogràfiques i la seua utilització.

9. Conéixer les regles bàsiques de llegibilitat i la seua aplicació adequada a les especificacions de l’imprés.

10. Valorar la dimensió estètica, tècnica, semàntica i funcional de la tipografia i la composició.

11. Explorar les possibilitats creatives dels elements tipogràfics, caràcters, paraules, textos i composició per a realitzar propostes comunicatives eficients.

 

Continguts

1. L’evolució gràfica de la comunicació. Recorregut históric de la tipografia fins als nostres dies.

2. La forma de cada caràcter. Anatomia dels signes tipogràfics. Estil i família. Trets diferenciadors. Estructura.

3. La unitat i el tot. El caràcter i l’abecedari tipogràfic. Les famílies de caràcters tipogràfics i les seues particularitats.

4. Tipometria tipogràfica i el seu entorn tecnológic.

5. Condicions de llegibilitat i ergonomia. Condicionants perceptius i regles bàsiques.

6. Conceptes de composició tipogràfica. Aspectes fonamentals. Mètodes, formats, fonts, paràgrafs, interlineat, alineació, estil...

7. Disposició i estètica tipogràfica. Capitulars, sagnies, tabulacions, interlletratges, espaiats, alineació óptica, línies viudes i órfenes.

8. Maquetació.

9. La tipografia en l’àmbit publicitari. Logotips, senyalística, cartelleria, embalatge, portades, fullets.

10. La tipografia digital. Manipulació i creació de tipus de fonts.

11. Aspectes tècnics, estètics, semàntics i funcionals de la tipografia.

12. El valor comunicatiu i expressiu del missatge tipogràfic i les possibilitats persuasives dels signes visuals.

13. La tipografia i els seus valors creatius: alteracions, disposicions aleatóries, alineació d’espaiats, personalitzacions, iconització, combinacions de famílies i tipus.

 

Criteris d’avaluació

Es valorarà la capacitat de l’alumnat per a:

1. Explicar el recorregut históric de la tipografia i els moments més significatius de la seua evolució.

2. Analitzar i descriure els elements formals dels caràcters i les seues implicacions com a imatges visuals.

3. Diferenciar les distintes famílies tipogràfiques i explicar els seus trets distintius utilitzant adequadament la terminologia tipogràfica.

4. Explorar amb un objectiu comunicatiu diferents construccions gràfiques de la imatge dels caràcters.

5. Proposar representacions gràfiques eficients i adequades al missatge per mitjà de diverses combinacions dels elements tipogràfics.

6. Adquirir destreses que permeten la transmissió de missatges i idees per mitjà de l’ús de la tipografia.

7. Definir propostes tipogràfiques adequades a supósits pràctics de l’especialitat utilitzant criteris formals, estètics i funcionals.

8. Aplicar correctament les normes de composició tipogràfica per a diferents productes impresos.

9. Compondre i maquetar pàgines seguint les indicacions del projecte.

10. Realitzar correctament càlcul de textos utilitzant amb precisió el tipómetre i els sistemes de mesures digitals.

11. Valorar críticament la coherència argumentativa del missatge gràfic i dels recursos tipogràfics que el representen, basant-se en els coneixements del módul i en el criteri propi.

 

 

FOTOGRAFIA

 

Objectius

1. Conéixer i dominar la tècnica i la tecnologia fotogràfica.

2. Comprendre el llenguatge fotogràfic, les seues dimensions i les seues particularitats.

3. Utilitzar la fotografia en projectes propis en el context de l’especialitat.

4. Desenrotllar la pràctica de presa fotogràfica adaptada a les condicions de l’entorn.

5. Emprar l’ajust fotogràfic. Controls de qualitat de la imatge (brillantor, contrast, to, saturació i enfocament).

6. Saber gestionar imatges fotogràfiques adequades a projectes de gràfica publicitària.

7. Desenrotllar destreses i tècniques perceptives i comunicatives que avalen la producció fotogràfica inserida en els distints àmbits professionals.

 

Continguts

1. El llenguatge fotogràfic, dimensions, finalitat, particularitats.

2. Los equips fotogràfics.

3. La presa fotogràfica. Condicionants tècnics, ambientals, estètics. Representació de l’espai i del temps.

4. La llum en la fotografia. Il·luminació natural i artificial: criteris estètics i funcionals. Mesurament i il·luminació. La fotografia en exteriors, interiors i plató.

5. El color en la fotografia. Evolució i usos expressius. Concepte de temperatura de color. Els originals en color i les seues correccions RGB i CMYK.

6. Gestió d’arxius fotogràfics. Edició i selecció de fotografies.

7. Processament i manipulació de les imatges. Cremats, solarització, tramats, virats, pintats, muntatges, collages, pasteuritzacions.

8. Tractament formal i expressiu de la fotografia en l’àmbit de l’especialitat.

9. Los àmbits fotogràfics. La fotografia editorial. La narració en imatges. El reportatge fotogràfic.

10. La creació de bancs d’imatges

11. El llibre-dossier en l’àmbit professional.

 

Criteris d’avaluació

Es valorarà la capacitat de l’alumnat per a:

1. Utilitzar amb destresa els equips i les tècniques própies del mitjà fotogràfic.

2. Comprendre els mecanismes teoricoexpressius del mitjà fotogràfic i utilitzar-los amb una finalitat comunicativa.

3. Integrar la fotografia en la realització de projectes de gràfica publicitària bé siga com a ferramenta de creació o com a recurs expressiu i comunicatiu.

4. Valorar argumentadament la producció fotogràfica própia o aliena utilitzant criteris tècnics, artístics i comunicatius.

5. Conéixer i emprar correctament la terminologia específica del módul.

6. Mostrar capacitat crítica per a emetre un juí estètic i tècnic argumentat, en relació amb imatges fotogràfiques.

 

 

LLENGUATGE I TECNOLOGIA AUDIOVISUAL

 

Objectius

1. Comprendre l’evolució i el llenguatge de la imatge en moviment i analitzar els codis i les dimensions del llenguatge audiovisual.

2. Manejar la tecnologia bàsica de realització de productes audiovisuals.

3. Realitzar productes audiovisuals en totes les seues fases.

4. Transmetre idees i comunicar missatges a través de productes audiovisuals.

5. Explorar les possibilitats expressives i artístiques del llenguatge audiovisual i utilitzar-les per a comunicar idees i missatges de l’àmbit publicitari.

6. Analitzar i valorar productes audiovisuals publicitaris i emetre un juí crític argumentat sobre la creació audiovisual própia i aliena.

7. Proposar missatges publicitaris adequats a la tecnologia audiovisual.

8. Utilitzar adequadament la terminologia própia de l’assignatura.

9. Desenrotllar la capacitat de comunicació audiovisual, la inventiva i l’expressivitat personals.

 

Continguts

1. Teories sobre el missatge audiovisual. Evolució dels mitjans audiovisuals.

2. La comunicació audiovisual. Dimensions, funcions i organització del missatge audiovisual.

3. Fonaments tecnológics dels mitjans audiovisuals. Tecnologia vídeo i digital. Elements tècnics dels equips audiovisuals.

4. El llenguatge audiovisual. Retórica narrativa i retórica visual.

5. L’ordenació de l’espai i del temps representat. Transició i continuïtat. Articulacions espaciotemporals. El muntatge com a element integrador. Les lleis del muntatge i la llibertat formal. El ritme.

6. Altres elements de la imatge audiovisual: il·luminació, so, escenografia.

7. Fases en l’elaboració d’un producte audiovisual. Producció i postproducció.

8. Els gèneres i els productes audiovisuals.

9. Valores expressius i artístics del llenguatge audiovisual.

 

Criteris d’avaluació

Es valorarà la capacitat de l’alumnat per a:

1. Conéixer i comprendre l’evolució del mitjà audiovisual.

2. Identificar i analitzar les dimensions i funcions del llenguatge audiovisual en missatges i productes específics de l’especialitat.

3. Explicar i exemplificar els recursos expressius i narratius del llenguatge audiovisual utilitzant amb propietat els conceptes i la terminologia de l’assignatura.

4. Realitzar propostes audiovisuals, tècnicament correctes, de peces publicitàries duent a terme adequadament les distintes fases del procés.

5. Saber utilitzar amb destresa els equips i la tecnologia própia del mitjà audiovisual.

6. Saber editar àudio i vídeo.

7. Explorar amb iniciativa les possibilitats tècniques, expressives i comunicatives de les tecnologies audiovisuals i aplicar-les de manera creativa en la creació de missatges audiovisuals utilitzables en projectes publicitaris propis o encarregats.

8. Emetre un juí estètic i tècnic argumentat en relació amb productes publicitaris audiovisuals.

 

 

FONAMENTS DEL DISSENY GRÀFIC

 

Objectius

1. Diferenciar els àmbits, les particularitats i principals les aplicacions del disseny gràfic.

2. Identificar i analitzar els recursos comunicatius i expressius del disseny gràfic en els seus diferents àmbits.

3. Explorar les possibilitats comunicatives dels recursos del disseny gràfic en la transmissió eficaç d’idees i missatges publicitaris.

4. Saber utilitzar els elements propis del llenguatge gràfic per a comunicar missatges i idees.

5. Analitzar les característiques formals i funcionals de la composició, la tipografia, el color i la imatge en el missatge publicitari.

6. Adquirir un sentit crític en l’aplicació dels recursos gràfics, adequant-los a les particularitats de l’àrea.

7. Saber estructurar el suport i ordenar els elements que participen en el discurs gràfic atenent els objectius comunicacionals de l’encàrrec.

8. Explorar les particularitats del suport en relació amb les possibilitats expressives dels elements gràfics del missatge i la seua visualització.

9. Valorar argumentadament productes publicitaris en funció de les característiques formals, tècniques i comunicatives.

10. Explorar la nova dimensió comunicativa en funció de les tendències visuals, els canals de comunicació alternatius, l’expansió tecnológica, les noves estratègies de comunicació, la codificació dels missatges.

 

Continguts

1. Art, disseny i comunicació. El disseny gràfic, àmbits, aplicacions i les seues particularitats. Mètodes de disseny.

2. La comunicació i el llenguatge visual. Semiótica. Els signes gràfics, la tipografia, el color, la composició i la imatge. Valor expressiu i comunicatiu. Procediments retórics.

3. La dimensió cognoscitiva del disseny. Categories i dimensions de la comunicació gràfica. Emissor, receptor, missatge, mig.

4. El procés de comunicació en el disseny gràfic. Tipologia dels discursos, gèneres, codis, gramàtica visual.

5. La formalització dels elements gràfics en el disseny. Criteris d’adequació i ús dels recursos gràfics.

6. Estructura de l’espai gràfic i jerarquies compositives i informatives dels elements visuals en funció del missatge i del suport utilitzat.

7. Tendències gràfiques actuals en comunicació persuasiva, informativa i identificativa. Repercussions formals, tècniques i comunicatives de les noves tecnologies.

8. El mitjà i el suport del missatge publicitari. Aspectes significatius. Particularitats. Condicionaments formals i tècnics.

 

Criteris d’avaluació

Es valorarà la capacitat de l’alumnat per a:

1. Caracteritzar els camps d’actuació del disseny gràfic, diferenciar els objectius comunicatius dominants en cada u, les seues interrelacions, aplicacions i productes.

2. Comprendre les possibilitats formals i comunicatives de la composició, la tipografia, el color i la imatge i aplicar-les en supósits pràctics de l’especialitat.

3. Explorar diferents combinacions d’elements visuals amb un objectiu persuasiu.

4. Proposar productes publicitaris adequats a supósits pràctics de l’especialitat utilitzant criteris formals, estètics i funcionals.

5. Comprendre els criteris pels quals es gestionen i apliquen els recursos gràfics en l’elaboració de solucions gràfiques adequades a l’objectiu de la comunicació visual.

6. Ordenar l’espai i els elements visuals del missatge publicitari atenent la jerarquia informativa, a l’objectiu comunicatiu i al suport seleccionat.

7. Conéixer els suports materials i les tècniques d’impressió amb què adequar-se a les possibles necessitats i condicionants d’una solució gràfica.

8. Valorar críticament la qualitat estètica, tècnica i l’eficàcia comunicativa de missatges gràfics i publicitaris, basant-se en els coneixements del módul i en el propi criteri.

9. Comprendre, crear i aplicar codis i vies d’acció innovadores que acosten el disseny a la nova realitat social i tecnológica i que, al seu torn, servisquen per a continuar generant nous registres resolutius.

 

 

RECURSOS INTERACTIUS APLICATS

 

Objectius

1. Conéixer les ferramentes específiques per a la generació automatitzada d’índexs, referències encreuades i combinació de dades en el desenrotllament de documents extensos.

2. Conéixer les especificacions i els processos per a la generació de documents dinàmics portables.

3. Diferenciar els continguts multimèdia que s’integren en un projecte web. Comprendre el concepte d’interactivitat i utilitzar-lo en aplicacions multimèdia.

4. Produir continguts multimèdia per a la seua integració en una web.

5. Manejar programes d’edició multimèdia i utilitzar-los correctament per a la creació i el tractament de so, vídeo i animacions integrades en un projecte de lloc web.

6. Inserir elements multimèdia en un lloc Web seguint les especificacions del projecte.

 

Continguts

1. Maquetació de documents. Optimització d’arxius gràfics. Generació d’índexs i referències. Ús de taules. Combinació de dades. Documents llargs. Concepte de llibre. Preparació d’arxius per a proveïdors d’impressió.

2. Generació de documents dinàmics. Concepte i generació de documentació dinàmica per a la comunicació del projecte. Inclusió d’elements multimèdia. Últimes tendències en el camp dels documents dinàmics.

3. Multimèdia, concepte i aplicacions. Tipologia de productes interactius Últimes tendències en el camp dels productes interactius per a la web.

4. Elements multimèdia, particularitats. Imatge, so, vídeo i animacions. Introducció a la captura i edició d’àudio i vídeo.

5. La imatge, successió d’imatges, l’animació. Programes de producció d’animacions i tipus d’arxius. Optimització d’arxius.

6. Extracció, gravació i edició d’àudio. Mescla de sons. Programes d’edició i tipus d’arxius. Optimització d’arxius.

7. Producció, titulació i gravació en vídeo. Programes d’edició de vídeo i tipus d’arxius. Optimització d’arxius.

8. Conceptes d’accessibilitat, interactivitat, usabilitat, entorn amigable. Flux de la informació.

9. Integració de continguts multimèdia en l’edició web. Procediments de muntatge i control de qualitat dels continguts gràfics i audiovisuals.

 

Criteris d’avaluació

Es valorarà la capacitat de l’alumnat per a:

1. Utilitzar amb destresa els programes específics per a la maquetació de textos amb continguts dinàmics.

2. Comprendre els conceptes fonamentals relacionats amb l’edició de diferents continguts multimèdia i la seua funcionalitat en una web.

3. Utilitzar amb destresa els programes específics de producció i edició d’animacions, àudio i vídeo i optimitzar els arxius per a la seua utilització en projectes web.

4. Generar continguts multimèdia de diversa índole d’acord amb les indicacions del projecte d’un producte gràfic interactiu i integrar-los adequadament en el lloc web.

5. Aplicar correctament la interactivitat, accessibilitat, usabilitat, impacte visual, llegibilitat, en diferents continguts web, d’acord amb les indicacions estilístiques i comunicatives del projecte assignat.

6. Produir i manejar amb precisió arxius multimèdia per a la seua publicació en suport web i verificar la seua adequació tècnica, estilística i comunicativa a les especificacions del projecte.

 

 

RECURSOS APLICATS A LA FOTOGRAFIA PUBLICITÀRIA

 

Objectius

1. Treballar des del punt de vista pràctic la fotografia publicitària.

2. Ubicar l’alumne en el context publicitari i dotar-lo de les ferramentes necessàries per a treballar amb imatges.

3. Actualitzar, especialitzar i ampliar els coneixements fotogràfics per a aplicar-los al camp de la publicitat.

 

Continguts

1. Evolució de la imatge en el missatge publicitari.

2. El treball d’una agència. L’encàrrec fotogràfic: Gestió i control de recursos.

3. Producció fotogràfica. Planificació i preproducció. Localitzacions i recursos. Gestió i desenrotllament de la sessió fotogràfica. Captura d’imatge. Models d’il·luminació. L’edició. Gestió de les proves, presentació i arxiu dels materials generats. Postproducció.

4. Realització d’un producte publicitari en distints mitjans gràfics (fullets, cartells, revistes)

5. Creació d’una campanya publicitària.

 

Criteris d’avaluació

Es valorarà la capacitat de l’alumnat per a:

1. Conéixer la fotografia publicitària.

2. Generar productes fotogràfics publicitaris de distints gèneres.

3. Desenrotllar campanyes publicitàries gestionant eficaçment els recursos necessaris per a obtindre resultats óptims.

 

 

PROJECTES DE GRÀFICA PUBLICITÀRIA

 

Objectius

1. Conéixer les metodologies própies de l’especialitat i saber portar-les a cap en diferents projectes de gràfica publicitària.

2. Planificar i desenrotllar el procés projectual de supósits pràctics de l’especialitat i realitzar els controls de qualitat que permeten solucionar els problemes tècnics, artístics i comunicatius que es presenten.

3. Integrar els continguts dels altres móduls en la realització de projectes de gràfica publicitària i emetre un juí crític argumentat respecte al propi treball i resultats.

4. Planificar correctament la realització de les diferents fases d’un projecte de gràfica publicitària i desenrotllar-lo fins a l’obtenció d’un producte gràfic de qualitat tècnica, artística i comunicativa.

5. Valorar la realització de treballs de gràfica publicitària com a oportunitat d’experimentació, creativitat, comunicació i expressió artística personal.

6. Iniciar-se en la busca d’un estil i discurs estètic propi per a expressar gràficament missatges publicitaris.

7. Dominar les tecnologies própies de la gràfica publicitària per a la ideació i el desenrotllament de projectes gràfics de qualitat exigible en l’àmbit professional.

8. Conéixer la normativa específica d’aplicació a la seua especialitat.

 

Continguts

1. La gràfica publicitària i la seua vinculació amb altres disciplines i àmbits del disseny, interrelacions

2. La acció i el missatge persuasiu. Recursos persuasius. Els procediments retórics. Imatge persuasiva. Credibilitat.

3. Arquitectura gràfica. Jerarquies informatives del missatge. Coherència formal i funcional.

4. Metodologies de projectació, enfocaments creatius. El projecte de gràfica publicitària. Interdisciplinarietat. Especificacions i definició del missatge. Planificació i realització gràfica. Control de qualitat. Aspectes económics de rendibilitat i sostenibilitat.

5. Creació de projectes publicitaris des del brífing.

6. Memória i comunicació del projecte. Presentació i argumentació. Valoració crítica.

7. Tecnologia i programari de l’especialitat en els processos de creació, realització i comunicació del projecte de gràfica publicitària.

8. Normativa específica d’aplicació a l’especialitat.

 

Criteris d’avaluació

Es valorarà la capacitat de l’alumnat per a:

1. Saber definir conceptualment, formalment i funcionalment el projecte gràfic de missatges publicitaris atenent les especificacions de l’encàrrec.

2. Seleccionar i aplicar la metodologia projectual més adequada a l’encàrrec.

3. Planificar el projecte de gràfica publicitària i dur a terme correctament totes les seues fases fins a l’obtenció del producte gràfic més eficient des del punt de vista persuasiu.

4. Utilitzar amb destresa els recursos metodológics, tècnics, formals, estètics, semàntics i funcionals de que dispose.

5. Proposar diverses solucions gràfiques, estilísticament i temàticament adequades a les especificacions de l’encàrrec i utilitzar en les propostes gràfiques els elements persuasius més adequats.

6. Realitzar el producte gràfic duent a terme el control de qualitat corresponent a cada moment a fi de garantir la qualitat gràfica i persuasiva del missatge.

7. Utilitzar un discurs estètic d’acord amb les necessitats comunicatives del projecte.

8. Utilitzar adequadament en el projecte els instruments tecnológics propis de la seua especialitat.

9. Atindre’s en els projectes a la normativa vinculada a l’exercici professional com per exemple la relativa al dret a la intimitat, a l’honor i a la própia imatge.

 

 

PROJECTE INTEGRAT

 

Objectius

1. Proposar i materialitzar un projecte de l’especialitat, propi o encarregat, de qualitat tècnica, artística i comunicacional.

2. Realitzar el projecte duent a terme totes les etapes i controls de qualitat corresponents.

3. Desenrotllar, per mitjà de la projectació i realització d’un projecte original de l’especialitat, les destreses professionals de la seua especialitat.

 

Continguts

1. La creació i realització del projecte de gràfica publicitària. Metodologia. Etapes. Especificacions. Condicionants. Documentació gràfica.

2. Materialització del projecte de gràfica publicitària fins a l’obtenció del producte acabat. Verificació del control de qualitat en les diferents etapes.

3. La comunicació, presentació i defensa del projecte.

 

Criteris d’avaluació

Es valorarà la capacitat de l’alumnat per a:

1. Realitzar un projecte de l’especialitat que complisca el nivell tècnic, artístic i comunicacional exigible en l’àmbit professional.

2. Utilitzar una metodologia projectual adequada als condicionants i especificacions de l’encàrrec.

3. Realitzar el control de qualitat del projecte en els seus aspectes formals, expressius, tècnics, tecnológics i funcionals.

4. Presentar adequadament el projecte i emetre una valoració personal tècnica, artística i funcional utilitzant correctament els conceptes i terminologia propis del seu àmbit professional.

 

 

FORMACIÓ I ORIENTACIÓ LABORAL

 

Objectius

1. Analitzar i interpretar el marc legal del treball i conéixer els drets i obligacions que es deriven de les relacions laborals.

2. Conéixer els requisits i condicionants legals per a organitzar i gestionar una xicoteta o mitjana empresa, considerant els factors de producció, jurídics, mercantils i sociolaborals.

3. Identificar les distintes vies d’accés al mercat de treball i a la formació permanent, així com conéixer els organismes institucionals, nacionals i comunitaris dedicats a estos fins.

4. Comprendre i aplicar les normes sobre seguretat i higiene laboral i desenrotllar sensibilitat cap a la protecció al medi ambient com a factors determinants de la qualitat de vida.

 

Continguts

1. El marc jurídic de les relacions laborals. Estatut dels treballadors i regulació específica. Prestacions de la Seguretat Social i desocupació.

2. Sistemes d’accés al món laboral. El mercat de treball: estructura. Tècniques i organismes que faciliten la inserció laboral. Iniciatives per al treball per compte propi. La formació permanent.

3. La empresa. Distints models jurídics d’empreses i característiques. Organització, administració i gestió. Creació d’empreses. El pla d’empresa. Obligacions jurídiques i fiscals.

4. Conceptes bàsics de màrqueting. L’organització de la producció, comercialització i distribució en l’empresa. Mètodes d’anàlisi de costos i el control de la qualitat.

5. El contracte. Modalitats de contracte de treball. Drets i deures derivats de la relació laboral. Modificació, suspensió i extinció del contracte de treball.

6. L’empresari individual. Tràmits per a l’inici de l’activitat empresarial. Pressupostos, taxacions i facturació de treballs.

7. Els drets de propietat intel·lectual i industrial. Registre de la propietat intel·lectual. Entitats de gestió: copyright i copyleft. Propietat industrial: els models i dibuixos industrials i artístics. Registre i procediment registral.

8. Els signes distintius: Marca, rètol i nom comercial. Transmissibilitat.

9. Mesures de seguretat i higiene en el treball aplicables a la professió.

 

Criteris d’avaluació

Es valorarà la capacitat de l’alumnat per a:

1. Analitzar la legislació i la normativa vigent d’aplicació al món laboral i a la regulació empresarial en què s’integra esta especialitat professional.

2. Identificar les fonts i vies d’accés a l’ocupació i a la formació permanent directament relacionades amb la professió.

3. Saber dur a terme l’activitat empresarial tant en l’àmbit individual com societari.

4. Redactar el pla de creació i organització d’un taller artístic i/o d’una xicoteta o mitjana empresa en què es consideren els aspectes jurídics i sociolaborals corresponents, els recursos materials i humans necessaris, les accions de màrqueting, comercialització i distribució dels productes i els mecanismes de seguretat laboral, ambiental i de prevenció de riscos exigits per a iniciar el seu funcionament.

5. Realitzar correctament contractes i emetre factures.

6. Conéixer les normes sobre seguretat i salut en el treball i les diferents tècniques de prevenció de riscos laborals.

7. Conéixer i aplicar la legislació sobre drets d’autor i registre de propietat intel·lectual i industrial.

 

 

EMPRESA I INICIATIVA EMPRENEDORA

 

Objectius

1. Analitzar les diferents formes jurídiques vigents d’empresa assenyalant-ne la més adequada en funció de l’activitat económica i recursos disponibles.

2. Adquirir la capacitat de realitzar tasques organitzatives encaminades a l’optimització dels recursos disponibles en l’empresa, conjugant adequadament els criteris de productivitat i qualitat dins del marc legal.

3. Determinar les formes de contractació laboral més idónies en funció de la grandària: activitat i objectius de l’empresa.

4. Elaborar, organitzar i gestionar la documentació necessària per a la constitució d’una xicoteta empresa i la generada en el desenrotllament posterior de la seua activitat económica.

5. Valorar la influència i interrelació de les diverses funcions de l’activitat empresarial en l’èxit dels objectius proposats.

6. Aplicar les tècniques de relació amb clients i proveïdors que permeten resoldre situacions comercials com ara negociar amb proveïdors i clients buscant les condicions més avantatjoses en les operacions comercials.

7. Crear, desenrotllar i mantindre bones relacions amb clients reals o potencials.

8. Identificar en temps i forma les accions derivades de les obligacions legals d’una empresa.

9. Elaborar un projecte de creació d’una xicoteta empresa o taller, avaluant la possibilitat d’implantació en funció de l’activitat, el volum de negoci, els objectius i els recursos económics.

 

Continguts

1. Innovació i desenrotllament económic. La cultura emprenedora com a necessitat social. El caràcter emprenedor. Factors clau dels emprenedors. El risc en l’activitat emprenedora.

2. Concepte d’empresari. Requisits per a l’exercici de l’activitat empresarial. Objectius personals versus objectius empresarials.

3. La empresa i el seu entorn. Funcions bàsiques de l’empresa. L’empresa com a sistema. La cultura de l’empresa: imatge corporativa. Responsabilitat social i ètica de les empreses.

4. Creació i posada en marxa d’una empresa. Concepte i tipus d’empresa. La fiscalitat en les empreses. Tràmits administratius i gestió d’ajudes i subvencions. Pla d’empresa.

5. Concepte de comptabilitat i nocions bàsiques. Obligacions fiscals de les empreses. Gestió administrativa d’una empresa.

 

Criteris d’avaluació

Es valorarà la capacitat de l’alumne per a:

1. Reconéixer les capacitats associades a la iniciativa emprenedora, analitzant els requeriments derivats dels llocs de treball i de les activitats empresarials.

2. Definir l’oportunitat de creació d’una xicoteta empresa, valorant l’impacte sobre l’entorn d’actuació i incorporant valors ètics.

3. Realitzar les activitats per a la constitució i posada en marxa d’una empresa, seleccionant la forma jurídica i identificant les obligacions legals associades.

4. Realitzar activitats de gestió administrativa i financera bàsica d’una PIME, identificant les principals obligacions comptables i fiscals i omplint la documentació.

 

 

IDIOMA ESTRANGER

 

Objectius

1. Ampliar els coneixements previs d’idioma estranger.

2. Augmentar la comprensió i perfeccionar l’expressió oral que permeten una comunicació específica en l’àmbit del treball que s’exercirà.

3. Elaborar comunicacions escrites i traduir textos tècnics específics relacionats amb este cicle formatiu.

4. Utilitzar diccionaris generals i tècnics.

 

Continguts

1. Coneixements de l’idioma, de caràcter oral i escrit, relacionats amb l’entorn de l’especialitat.

2. Aprenentatge del vocabulari necessari per a expressar-se entorn de temes habituals: el treball, l’àmbit social, cultural, mediambiental, etc.

3. Anàlisi i reforçament d’estructures morfosintàctiques i construccions gramaticals necessàries per a la comprensió i traducció de textos relacionats amb el seu àmbit professional.

4. Elaboració de textos escrits, cartes, currículums, informes, projectes, memóries de treball, pressupostos o qualsevol altre tipus de document habitual en l’exercici professional de l’especialitat.

 

Criteris d’avaluació

Es valorarà la capacitat de l’alumne per a:

1. Comprendre aspectes lingüístics relacionats amb l’especialitat.

2. Comprendre comunicacions de treball diari.

3. Expressar opinions personals sobre el camp laboral específic.

4. Elaborar missatges concrets.

5. Redactar documents relacionats amb l’àmbit professional

4.4 Fase de pràctiques en empreses, estudis o tallers:

La fase de formació pràctica en empreses, estudis o tallers té com a objectius els següents:

1. Completar la formació acadèmica de l’alumnat per mitjà de la integració en les rutines diàries de treball d’una empresa o estudi de comunicació publicitària o agència de publicitat i la realització de les funcions professionals corresponents al seu nivell formatiu.

2. Facilitar la presa de contacte dels alumnes i les alumnes amb el món del treball i la incorporació al sistema de relacions socials, laborals i tècniques de l’empresa.

3. Contrastar els coneixements, la formació i la capacitació adquirits en el centre educatiu amb la realitat empresarial i laboral del sector.

4. Permetre a l’alumnat que, a través del contacte amb l’empresa, incorpore a la seua formació els coneixements sobre la própia especialitat, la situació i les relacions del mercat, les tendències artístiques i culturals, l’organització i coordinació del treball, la gestió empresarial, les relacions sociolaborals en l’empresa, etc., necessaris per a l’inici de l’activitat laboral.

5. Adquirir els coneixements tècnics d’estris, ferramentes, materials i maquinària que, per la seua especialització, cost o novetat, no estan a l’abast del centre educatiu.

6. Participar de forma activa en les fases del procés de producció i edició audiovisual amb les orientacions del tutor o coordinador corresponent.

7. Aplicar els coneixements, habilitats i destreses adquirits durant el període de formació teórica i pràctica impartida en el centre educatiu.

El seguiment i l’avaluació de la fase de formació pràctica en empreses, estudis o tallers correspondrà al tutor de pràctiques designat pel centre educatiu, el qual prendrà en consideració el grau de compliment dels objectius i la valoració que realitze l’empresa.

 

 

 

ANNEX II  
 Característiques del módul de projecte integrat

 

1. El módul de Projecte Integrat en els cicles formatius de grau superior es realitzarà al llarg del segon curs i es desenrotllarà en dos parts diferenciades.

 

2. L’alumnat iniciarà el módul de Projecte Integrat al començar el segon curs del cicle formatiu de grau superior, i serà avaluat una vegada superats la resta de móduls de formació en el centre.

 

3. La primera part capacitarà a l’alumnat per a comprendre i posar en pràctica els aspectes bàsics de l’elaboració de projectes i per a poder realitzar i interpretar projectes de gràfica publicitària. Es desenrotllarà durant els dos primers trimestres lectius del curs, d’acord amb els objectius i continguts que es recullen en l’annex I d’este decret per a este módul, i previstos per a la qualificació de les dos primeres avaluacions.

 

4. La segona part té per objecte el desenrotllament d’un projecte original de gràfica publicitària, on l’alumnat siga capaç d’integrar, aplicar i valorar els coneixements, destreses i capacitats específics del camp professional de l’especialitat, adquirits per mitjà d’estes ensenyances, amb rigor tècnic i possibilitat de realització i viabilitat, que evidencie la seua capacitat creadora i la seua sensibilitat artística i estètica.

 

5. El módul de Projecte Integrat es desenrotllarà a partir de la proposta del professorat que tinga atribuïda la competència docent d’este. L’alumnat comptarà amb la tutoria individualitzada del professorat que impartisca docència en el cicle formatiu, com a mínim, durant l’horari lectiu.

 

6. Cada centre crearà un tribunal de projectes, que actuarà com un órgan col·legiat, que estarà format per cinc components designats per la direcció del centre. El tribunal haurà de comptar, almenys, amb el tutor o tutora de l’alumnat que defenga el módul professional de projecte integrat. Es recomana designar, així mateix, com a component del tribunal, un professor del cicle formatiu de l’especialitat d’Organització Industrial i Legislació. La presidència del tribunal correspondrà a la direcció del centre, o a la persona en qui esta delegue, mentres que la secretaria del tribunal recaurà sobre el professor o professora de menor edat.

 

7. El projecte de Gràfica Publicitària que presente l’alumnat haurà d’incloure els apartats següents:

a) Memória, on es realitzarà una anàlisi dels processos i fases de realització del projecte, que arreplegarà els aspectes funcionals, artístics, tècnics i económics.

b) Un testimoni gràfic de les diverses etapes del treball, que incloga les fases d’ideació, esbós i primeres propostes.

c) La resolució del projecte.

d) La presentació i defensa pública del projecte davant del tribunal.

8. Els aspectes relacionats amb el seguiment i l’avaluació del módul del Projecte Integrat es regirà pel que disposa este decret i la normativa vigent que dicte expressament la conselleria competent en matèria d’educació.

 

 

 

ANNEX III  
 Competència docent dels funcionaris pertanyents al cos de professors d’arts plàstiques i disseny per a la impartició dels móduls corresponents a les ensenyances del cicle formatiu de grau superior de Gràfica Publicitària regulat en este decret

 

Cos de professors d’arts plàstiques i disseny

 

|  |  |
| --- | --- |
| Especialitat | Módul formatiu |
| Dibuix Artístic i Color | Fonaments de la Representació i l’Expressió visual |
| Disseny Gràfic | Teoria de la imatge |
| Teoria de la publicitat i màrqueting |
| Projectes de gràfica publicitària |
| Projecte integrat |
| Tipografia |
| Fonaments del disseny gràfic |
| História de l’Art | História de la Imatge Publicitària |
| Fotografia | Fotografia |
| Teoria de la Imatge |
| Mitjans Audiovisuals | Llenguatge i Tecnologia Audiovisual |
| Mitjans Informàtics | Mitjans Informàtics |
| Organització Industrial i Legislació | Formació i Orientació Laboral |
| Mitjans Informàtics | Recursos Interactius Aplicats |
| Fotografia | Recursos Aplicats a la Fotografia Publicitària |
| Organització Industrial i Legislació | Empresa i Iniciativa Emprenedora |

 

 

 

ANNEX IV  
 Relació de móduls corresponents a les ensenyances mínimes que es convaliden entre els cicles formatius de grau superior de la família professional de Comunicació Gràfica i Audiovisual i el cicle formatiu de grau superior de Gràfica Publicitària regulat en el present decret

 

 

|  |  |
| --- | --- |
| Móduls superats en cicles formatius de grau superior | Móduls que es convaliden |
| Fonaments de la Representació i l’Expressió Visual | Fonaments de la Representació i l’Expressió Visual |
| Teoria de la Imatge | Teoria de la Imatge |
| Mitjans Informàtics | Mitjans Informàtics |
| Fotografia | Fotografia |
| Fonaments del Disseny Gràfic (cicle: gràfica impresa) | Fonaments del Disseny Gràfic |
| Tipografia (cicle: gràfica impresa) | Tipografia |

 

 

 

ANNEX V  
 Relació de móduls corresponents a les ensenyances mínimes que es convaliden entre els cicles formatius de grau superior de la família professional de Disseny Gràfic regulats en el Reial Decret 1456/1995, d’1 de setembre, i el cicle formatiu de grau superior de Gràfica Publicitària regulat en el present decret

 

 

|  |  |
| --- | --- |
| Móduls superats en cicles formatius de grau superior (Reial Decret 1456/1995, d’1 de setembre) | Móduls que es convaliden |
| Dibuix Artístic (cicle: Il·lustració) | Fonaments de la Representació i l’Expressió Visual |
| Expressió Plàstica: Fotografia (cicle: Fotografia Artística) | Fonaments de la Representació i l’Expressió Visual |
| Disseny Gràfic Assistit per Ordinador (cicle: Il·lustració) | Mitjans Informàtics |
| Fotografia (cicle: Il·lustració) | Fotografia |
| Tècnica Fotogràfica (cicle: Fotografia artística) | Fotografia |
| Fotografia Artística (cicle Fotografia Artística) | Fotografia |

 

 

 

ANNEX VI  
 Relació de móduls que podran ser objecte d’exempció per correspondència amb la pràctica laboral

 

 

Formació i Orientació Laboral

Fotografia

Mitjans Informàtics

Llenguatge i Tecnologia Audiovisual

 

 

 

ANNEX VII  
 Relació de móduls corresponents a les ensenyances mínimes del cicle formatiu de grau superior de Gràfica Publicitària regulat en el Reial Decret 1456/1995, d’1 de setembre, que es reconeixen a l’efecte de la incorporació de l’alumnat al cicle formatiu de grau superior de Gràfica Publicitària regulat en el present decret

 

 

|  |  |
| --- | --- |
| Móduls superats en el cicle formatiu de grau superior de Gràfica Publicitària (Reial Decret 1456/1995, d’1 de setembre) | Móduls que es reconeixen |
| Teoria de la Imatge Publicitària | Teoria de la Imatge |
| Mitjans Informàtics | Mitjans Informàtics |
| Fotografia | Fotografia |

 

---

****[1]****Títol de la disposició transitória primera redactat pel [Decret 13/2017, de 3 de febrer, del Consell](http://www.dogv.gva.es/va/disposicio?sig=001557/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001557/2017), pel qual s'estableix el currículum dels ensenyaments artístics professionals corresponents al títol de Tècnic/a Superior d'Arts Plàstiques i Disseny en Tècniques Escultóriques, pertanyent a la família professional artística d'Escultura, en l'àmbit de la Comunitat Valenciana (DOGV núm. 7980 de 15.02.2017 - Ref. Base de dades 001557/2017) y pel [Decret 14/2017, de 3 de febrer, del Consell](http://www.dogv.gva.es/va/disposicio?sig=001558/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001558/2017), pel qual s'estableix el currículum dels ensenyaments artístics professionals corresponents al títol de Tècnic/a Superior d'Arts Plàstiques i Disseny en Tècniques Escultóriques en Pedra, pertanyent a la família professional artística d'Escultura, en l'àmbit de la Comunitat Valenciana (DOGV núm. 7980 de 15.02.2017 - Ref. Base de dades 001558/2017)

****[2]****Disposició transitória segona, introduïda pel [Decret 13/2017, de 3 de febrer, del Consell](http://www.dogv.gva.es/va/disposicio?sig=001557/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001557/2017) i pel [Decret 14/2017, de 3 de febrer, del Consell](http://www.dogv.gva.es/va/disposicio?sig=001558/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001558/2017).


Còpia Permalink ELI